pythainlp/thai-wiki-dataset-v4 huggingface dataset:
โกจจิ

โกจจิ (kŏcci) หรือรู้จักในชื่อ โกชิ (อักษรโรมัน: Kochi) หรือ โคชิน (อักษรโรมัน: Cochin) เป็นเมืองท่าที่สำคัญทางทิศตะวันตกเฉียงใต้ของอินเดีย อยู่ติดกับทะเลลักษทวีป จากข้อมูลในปี ค.ศ. 2011 เมืองมีประชากร 677,381 คน ในพื้นที่ 94.88 กม² และเขตเมืองทั้งหมดมีประชากรมากกว่า 2.1 ล้านคนในพื้นที่ 440 กม² ทำให้เป็นเขตมหานครที่ใหญ่ที่สุดและมีประชากรมากที่สุดในรัฐเกรละ
โกจจิเป็นศูนย์กลางการค้าเครื่องเทศที่สำคัญทางชายฝั่งทิศตะวันตกของอินเดียตั้งแต่ศตวรรษที่ 14 เป็นต้นมา และยังคงมีเครือข่ายการค้ากับพ่อค้าชาวอาหรับตั้งแต่ยุคก่อนอิสลาม เมืองถูกปกครองโดยชาวโปรตุเกสในปี ค.ศ. 1503 โกจจิเป็นเมืองอาณานิคมแห่งแรกของชาวยุโรปในอินเดีย ยังคงเป็นศูนย์กลางการปกครองของอินเดียของโปรตุเกสตั้งแต่ปี 1530 จึงเปลี่ยนมาเป็นกัวแทน ต่อมาถกปกครองโดยชาวดัตช์และอังกฤษ โดยอาณาจักรโกจจิกลายมาเป็นรัฐมหาราชา โกจจิมีจำนวนนักท่องเที่ยวต่างชาติและท้องถิ่นมากที่สุดของรัฐเกรละ และเป็นอันดับ 6 ของหัวข้อจุดหมายปลายทางที่ดีที่สุดในอินเดียจากการจัดของบริษัทนีลเซนในนามของ นิตยสาร "เอาต์ลุกทราเวเลอร์"
ศัพทมูล.
ชื่อโบราณที่ปรากฏในเอกสารของนักเดินทางต่างชาติของโกจจิ มีทั้ง "Cocym", "Cochym", "Cochin" และ "Kochi" ชุมชนชาวยิวโกจจิเรียกชื่อเมืองว่า โคกิน ("Kogin",) ดังที่ปรากฏในตราประจำโบสถ์ยิวของชุมชน พ่อค้าชาวอาหรับเรียกเมืองนี้ว่า กาชี ("Kashi") ดังที่ปรากฏในเอกสาร เช่น "Tuhfat Ul Mujahideen" ที่มาของชื่อ "โกจจิ" นั้นเข้าใจว่ามาจากคำภาษามลยาฬัม "โกจุ อฬิ" ("kochu azhi") แปลว่า "ลากูนน้อย" ('small lagoon') บันทึกของนักผจญภัยชาวอิตาลี นิโกเลาะ กอนตี ในศตวรรษที่ 15 และ ฟรา ปาโอลีน (Fra Paoline) ในศตวรรษที่ 17 ระบุชื่อ "Kochchi" ตามชื่อแม่น้ำที่ไหลเชื่อมพื้นที่แบ็กวอเตอส์กับทะเล หลังชาวโปรตุเกส ตามด้วยชาวอังกฤษ เข้ามายึดครองเมือง ชื่อ "โคชิน" ("Cochin") กลายมาเป็นชื่อทางการของเมือง กระทั่งรัฐบาลอินเดียดำเนินการเปลี่ยนชื่อเมืองทั่วประเทศให้เป็นชื่อที่ใกล้เคียงกับการทับศัพท์ชื่อท้องถิ่นในภาษามลยาฬัม ซึ่งคือ "Kochi" ในปี 1996 องค์การเทศบาลนครโกจจิได้ทำการยื่นอุทธรณ์ว่าด้วยการเปลี่ยนชื่อนี้ แต่ถูกศาลปฏิเสธการยื่นร้อง
ฌ็อง-โคลท ยุงเคอร์

ฌ็อง-โคลท ยุงเคอร์  เป็นนักการเมืองชาวลักเซมเบิร์กซึ่งดำรงตำแหน่งประธานคณะกรรมาธิการยุโรปตั้งแต่ ค.ศ. 2014 ถึง 2019 โดยเคยดำรงตำแหน่งนายกรัฐมนตรีลักเซมเบิร์กคนที่ 23 เมื่อระหว่างปี ค.ศ. 1995 ถึง ค.ศ. 2013
ซาวีเอ เบิทเทิล

ซาวีเอ เบิทเทิล  เป็นนักการเมืองและนักกฎหมายชาวลักเซมเบิร์ก ซึ่งดำรงตำแหน่งนายกรัฐมนตรีลักเซมเบิร์กคนที่ 22 ตั้งแต่ 4 ธันวาคม ค.ศ. 2013 ต่อจากฌ็อง-โคลท ยุงเคอร์ โดยก่อนหน้านี้เคยดำรงตำแหน่งนายกเทศมนตรีนครลักเซมเบิร์กและเคยเป็นสมาชิกสภาล่างและสภาเทศบาลนครลักเซมเบิร์ก รวมทั้งเป็นสมาชิกพรรคประชาธิปไตยด้วย
เอเชียนคัพ 2019 กลุ่มบี

กลุ่มบีของเอเชียนคัพ 2019 ลงเล่นตั้งแต่วันที่ 6 ถึง 15 มกราคม ค.ศ. 2019 กลุ่มนี้ประกอบไปด้วยออสเตรเลีย, ซีเรีย, ปาเลสไตน์ และจอร์แดน ทีมที่ดีที่สุด 2 ทีม อาจพร้อมด้วยทีมอันดับที่ 3 (ถ้าพวกเขามีอันดับเท่ากับหนึ่งในทีมที่ดีที่สุด 4 ทีม) จะได้ผ่านเข้าสู่รอบ 16 ทีมสุดท้าย
ทีม.
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย :
นัด.
เวลาที่ระบุไว้คือเวลามาตรฐานอ่าว 
ออสเตรเลีย พบ จอร์แดน.
<section begin=b1 /><section end=b1 />
ซีเรีย พบ ปาเลสไตน์.
<section begin=b2 /><section end=b2 />
จอร์แดน พบ ซีเรีย.
<section begin=b3 /><section end=b3 />
ปาเลสไตน์ พบ ออสเตรเลีย.
<section begin=b4 /><section end=b4 />
ออสเตรเลีย พบ ซีเรีย.
<section begin=b5 /><section end=b5 />
ปาเลสไตน์ พบ จอร์แดน.
<section begin=b6 /><section end=b6 />
แฟแร็นตส์ โกชอ

แฟแร็นตส์ โกชอ  เกิดเมื่อวันที่ 21 พฤศจิกายน 2480 ณ ประเทศฮังการี เป็นผู้กำกับภาพยนตร์ชาวฮังการี เป็นนักการเมืองและนักเขียน โดยเขากำกับภาพยนตร์ในช่วงปี 2504-2531 และในปี 2530 เขาได้รับรางวัลผู้กำกับภาพยนตร์ดีเด่นในเทศกาลภาพยนตร์กาน แฟแร็นตส์ โกชอ แต่งงานกับ อิโตมิ ชิโนบุ ชาวญี่ปุ่น 
แฟแร็นตส์ โกชอ เสียชีวิตลงเมื่อวันที่ 12 ธันวาคม 2561 ด้วยโรคชรา สิริอายุรวม 81 ปี
ภาษาเยอรมันต่ำ

ภาษาเยอรมันต่ำ หรือ ภาษาแซกซันต่ำ (ภาษาเยอรมันต่ำในเยอรมนี: "Plattdütsch, Plattdüütsch, Plattdütsk, Plattdüütsk, Plattduitsk, Plattduitsch, Plattdietsch" หรือ "Neddersassisch" หรือ "Nedderdüütsch"; ภาษาแซกซันต่ำในเนเธอร์แลนด์: "Nedersaksies"; ภาษาเยอรมันสูง: "Plattdeutsch, Niedersächsisch" หรือ "Niederdeutsch") เป็นภาษาในกลุ่มภาษาเจอร์แมนิกตะวันตกที่มีผู้พูดเป็นหลักในเยอรมนีตอนเหนือและภาคตะวันออกเฉียงเหนือของเนเธอร์แลนด์ ซึ่งมีความเกี่ยวข้องกับภาษาในกลุ่มภาษาฟรีเชียและภาษาอังกฤษมาก 
ภาษาเยอรมันต่ำมีผู้พูดเป็นภาษาแม่ประมาณ 6.7 ล้านคน โดยแบ่งเป็น 5 ล้านคนในเยอรมนี ซึ่งส่วนใหญ่อยู่ในเยอรมนีตอนเหนือ และอีก 1.7 ล้านคนในเนเธอร์แลนด์
กลุ่มภาษาฟรีเชีย

กลุ่มภาษาฟรีเชีย  เป็นกลุ่มภาษาย่อยกลุ่มหนึ่งในกลุ่มภาษาเจอร์แมนิก แบ่งได้เป็นภาษาฟรีเชียตะวันตก ภาษาฟรีเชียเหนือ และภาษาฟรีเชียซาเทอร์ลันท์ โดยมีชาวฟรีเชียราว 500,000 คนพูดภาษาในกลุ่มนี้ พวกเขาอาศัยอยู่แถบชายฝั่งด้านใต้ของทะเลเหนือในเนเธอร์แลนด์และเยอรมนี
กลุ่มภาษาฟรีเชียเป็นกลุ่มภาษาที่ยังไม่สูญที่ใกล้ชิดกับกลุ่มภาษาแองกลิกมากที่สุด กลุ่มทั้งสองประกอบกันเป็นกลุ่มภาษาแองโกล-ฟรีเชียน อย่างไรก็ตาม ภาษากลุ่มฟรีเชียไม่สามารถเข้าใจกันได้กับภาษาอังกฤษสมัยใหม่ แม้แต่ภาษาต่าง ๆ ในกลุ่มฟรีเชียด้วยกันก็ไม่สามารถเข้าใจกันและกันได้เช่นกัน ทั้งนี้เนื่องมาจากปรากฏการณ์ทางภาษาและอิทธิพลจากภาษาอื่นที่แตกต่างกันออกไป
ภาษาฟรีเชียตะวันตก

ภาษาฟรีเชียตะวันตก  หรือเรียกสั้น ๆ ว่า ภาษาฟรีเชีย  เป็นภาษาหนึ่งในกลุ่มภาษาเจอร์แมนิกตะวันตกและเป็นภาษาที่มีผู้ใช้มากที่สุดในกลุ่มภาษาฟรีเชีย ผู้ใช้ภาษานี้ส่วนใหญ่มีบรรพบุรุษเป็นชาวฟรีเชียและอาศัยอยู่ในจังหวัดฟรีสลันด์ ทางภาคเหนือของประเทศเนเธอร์แลนด์
จังหวัดของประเทศตุรกี

ประเทศตุรกีแบ่งออกเป็น 81 จังหวัด  แต่ละจังหวัดแบ่งออกเป็นอำเภอ  ที่ตั้งรัฐบาลจังหวัดตั้งอยู่ในอำเภอกลาง  อำเภอกลางมักมีชื่อของจังหวัด (เช่นเมืองวานเป็นอำเภอกลางของจังหวัดวาน) ยกเว้นสามแห่ง ดังนี้: 
แต่ละจังหวัดบริหารโดยผู้ว่าการ  ที่แต่งตั้งโดยกระทรวงมหาดไทย
รายชื่อจังหวัด.
ด้านล่างนี้คือรายชื่อ 81 จังหวัดของประเทศตุรกีตามเลขป้ายทะเบียนยานพาหนะ เดิมทีเคยเรียงตามลำดับอักษร หลังจากจังหวัดซองกุลดัค (รหัสที่ 67) ลำดับจะไม่เป็นไปตามภาษาตุรกี แต่เป็นไปตามวันก่อตั้งจังหวัด
ซาเทอร์ลันท์

ซาเทอร์ลันท์ (ฟรีเชียซาเทอร์ลันท์: ,) เป็นเทศบาล  ในอำเภอคล็อพเพินบวร์ค รัฐนีเดอร์ซัคเซิน ประเทศเยอรมนี ตั้งอยู่ระหว่างเมืองแลร์, คล็อพเพินบวร์ค และอ็อลเดินบวร์ค เป็นที่อยู่ของชาวฟรีเชียซาเทอร์ลันด์ซึ่งใช้ภาษาฟรีเชียซาเทอร์ลันท์
เทศบาลนี้เกิดจากการรวมกันของเทศบาล Strücklingen, Ramsloh, Sedelsberg และ Scharrel ในปี ค.ศ. 1974
จังหวัดเอสคีเชฮีร์

จังหวัดเอสคีเชฮีร์  เป็นจังหวัดทางภาคตะวันตกเฉียงเหนือของตุรกี มีอาณาเขตทางทิศตะวันตกเฉียงเหนือติดต่อกับจังหวัดบิเลชิก ทิศตะวันตกติดต่อกับจังหวัดกือตาห์ยา ทิศตะวันตกเฉียงใต้ติดต่อกับจังหวัดอัฟยอน ทิศใต้ติดต่อกับจังหวัดกอนยา ทิศตะวันออกติดกับจังหวัดอังการา และทิศเหนือติดต่อกับจังหวัดโบลู
จังหวัดกาซีอันเท็พ

จังหวัดกาซีอันเท็พ  เป็นจังหวัดในภาคกลางตอนใต้ของตุรกี มีเมืองหลักคือกาซีอันเท็พ มีอาณาเขตทางทิศเหนือติดต่อกับจังหวัดอาดึยามัน ทิศตะวันออกติดต่อกับจังหวัดชานลึอูร์ฟา ทิศใต้ติดต่อกับประเทศซีเรียและจังหวัดกิลิส ทิศตะวันตกเฉียงใต้ติดต่อกับจังหวัดฮาไต ทิศตะวันตกติดต่อกับจังหวัดออสมานิเย และทิศตะวันตกเฉียงเหนือติดต่อกับจังหวัดกาห์รามันมารัช
โลสอันตรักซ์

โลสอันตรักซ์  เป็นแก๊งปฏิบัติการของแก๊งค้ายาซีนาโลอา ซึ่งเป็นกลุ่มอาชญากรที่ตั้งอยู่ในรัฐซีนาโลอา กลุ่มนี้นำโดยเจ้าพ่อยาเสพติด เฆซุส เปญญา (นามแฝง "เอล 20"), โฆเซ โรดริโก อาเรชิกา กัมโบอา (นามแฝง "เอลชิโนอันตรักซ์"), เรเน เบลัซเกซ บาเลนซูเอลา (นามแฝง "เอลซาร์เฆนโตฟินิกซ์") ท่ามกลางคนอื่น ๆ และพวกเขาเป็นตัวตั้งตัวตีในคดีฆาตกรรมจำนวนมาก ตลอดจนบริการรักษาความปลอดภัยติดอาวุธแก่อิสมาเอล "เอลมาโย" ซัมบาดา แก๊งนี้ดำเนินการในกูเลียกัน ซึ่งเป็นเมืองหลวงของรัฐซีนาโลอา ที่สมาชิกดำเนินการฆาตกรรมและการโจมตีอย่างรุนแรง
รากศัพท์.
ชื่อของกลุ่มได้รับแรงบันดาลใจจากโรคแอนแทรกซ์ อย่างไรก็ตาม ฝ่ายบริหารของรัฐซีนาโลอาไม่เคยยอมรับการมีอยู่ของกลุ่มอย่างเป็นทางการ
ประวัติ.
โลสอันตรักซ์ดำเนินงานในฐานะกองกำลังรักษาความปลอดภัยของ อิสมาเอล "เอลมาโย" ซัมบาดา เจ้าพ่อยาเสพติด ผู้นำแก๊งค้ายาซินาโลอาพร้อมทั้งโฆอากิน "เอล ชาโป" กุซมัน (ตอนนี้ถูกจับแล้ว) คดีฆาตกรรมหลายคดีเชื่อว่ามาจากแก๊งดังกล่าว ซึ่งนำโดยผู้ค้ายาชื่อโรดริโก อาเรชิกา กัมโบอา ("เอลชิโนอันตรักซ์") ที่ขณะนี้อยู่ภายใต้การคุมขังของสหรัฐ และผู้ช่วยมือขวาของเขาชื่อเฆซุส เปญญา ("เอล 20") ซึ่งเปญาได้หลบหนีออกจากคุกในรัฐซีนาโลอาเมื่อวันที่ 16 มีนาคม ค.ศ. 2017 กับผู้ต้องสงสัยอีกสี่คน รวมถึงสมาชิกที่ถูกกล่าวหาของโลสอันตรักซ์อย่างราฟาเอล กวาดาลูเป เฟลิกซ์ นูเญซ (นามแฝง "ชังกิโตอันตรักซ์") และฆวน โฆเซ เอสปาร์ราโกซา มอนซอน บุตรชายของฆวน โฆเซ เอสปาร์ราโกซา โมเรโน
จังหวัดกีเรซุน

จังหวัดกีเรซุน  เป็นจังหวัดของตุรกีบริเวณชายฝั่งทะเลดำ มีอาณาเขตทิศตะวันออกติดต่อกับจังหวัดแตรบซอน ทิศตะวันออกเฉียงใต้ติดต่อกับจังหวัดกือมืสฮาเน ทิศใต้ติดต่อกับจังหวัดซีวัส และทิศตะวันตกติดต่อกับจังหวัดออร์ดู โดยมีเมืองหลักคือกีเรซุน
จังหวัดกือมึชฮาแน

จังหวัดกือมึชฮาแน  เป็นจังหวัดทางตอนเหนือของตุรกี มีอาณาเขตทางทิศตะวันออกติดต่อกับจังหวัดบัยบูร์ท ทิศเหนือติดต่อกับจังหวัดทรับซอน และทิศตะวันตกติดต่อกับจังหวัดกีเรซุนและจังหวัดแอร์ซินจัน
จังหวัดฮักชารี

จังหวัดฮักชารี  เป็นจังหวัดทางภาคตะวันออกเฉียงใต้ของตุรกี มีศูนย์กลางการปกครองอยู่ที่เมืองฮักชารี  ซึ่งเป็นเมืองหลักของจังหวัด โดยแยกออกจากจังหวัดวานเมื่อ ค.ศ. 1936 มีอาณาเขตทางทิศตะวันตกติดต่อกับจังหวัดชือร์นัคและทิศเหนือติดต่อกับจังหวัดวาน โดยประชากรส่วนใหญ่ในจังหวัดเป็นชาวเคิร์ด
จังหวัดฮาทัย

จังหวัดฮาทัย  เป็นจังหวัดทางตอนใต้ของตุรกี มีอาณาเขตทางทิศใต้และทิศตะวันออกติดต่อกับประเทศซีเรียและทิศเหนือติดต่อกับจังหวัดอาดานาและจังหวัดออสมานีแย
จังหวัดอึสพาร์ทา

จังหวัดอึสพาร์ทา  เป็นจังหวัดทางภาคตะวันตกเฉียงใต้ของตุรกี มีอาณาเขตทางทิศตะวันตกเฉียงเหนือติดต่อกับจังหวัดอัฟยอน ทิศตะวันตกเฉียงใต้ติดต่อกับจังหวัดบูร์ดูร์ ทิศใต้ติดต่อกับจังหวัดอันทัลยา และทิศตะวันออกติดต่อกับจังหวัดกอนยา มีเมืองหลักคืออึสพาร์ทา
อือดือร์

อือดือร์ ("Igdir", รวมถึง Ցոլակերտ, "Tsolakert") เป็นเมืองหลักของจังหวัดอือดือร์ในภูมิภาคภูมิภาคอะนาโตเลียตะวันออกของตุรกี ตั้งชื่อตามกลุ่มที่มีชื่อเดียวกันซึ่งเป็นชาวเติร์กโอคุซ ส่วนชื่อในภาษาอาร์มีเนียตั้งชื่อตามที่อาศัยโบราณที่อยู่ใกล้เคียง
จังหวัดอิสตันบูล

จังหวัดอิสตันบูล , หรือเทศบาลนครอิสตันบูล  เป็นจังหวัดของตุรกี มีพื้นที่ 5,343.02 ตารางกิโลเมตร ตั้งอยู่ในภูมิภาคมาร์มาราซึ่งอยู่ในภาคตะวันตกเฉียงเหนือของประเทศ มีอาณาเขตทางทิศตะวันตกติดต่อกับจังหวัดเตกีร์ดาและทิศตะวันออกติดต่อกับจังหวัดโกจาเอลี โดยมีช่องแคบบอสฟอรัสที่อยู่ระหว่างทะเลดำทางทิศเหนือและทะเลมาร์มาราทางทิศใต้คั่นจังหวัดเป็นฝั่งยุโรปและฝั่งเอเชีย จึงถือเป็นจังหวัดข้ามทวีปเช่นเดียวกับจังหวัดชานักกาเล
ภาษาฟรีเชียซาเทอร์ลันท์

ภาษาฟรีเชียซาเทอร์ลันท์ (ฟรีเชียซาเทอร์ลันท์:) เป็นภาษาสุดท้ายที่ยังมีผู้พูดอยู่ของกลุ่มภาษาฟรีเชียตะวันออก มีความใกล้ชิดกับภาษาฟรีเชียอื่น ๆ ได้แก่ ภาษาฟรีเชียเหนือที่พูดในเยอรมนีเช่นเดียวกัน และภาษาฟรีเชียตะวันตกที่พูดในเนเธอร์แลนด์
เมลีตอน คันตาเรีย

เมลีตอน วาร์ลาโมวิช คันตาเรีย ("Meliton Varlamis dze Kantaria",) เป็นทหารจากกองทัพโซเวียตยศสิบโทชาวจอร์เจีย เขาเป็นที่รู้จักในฐานะคนที่นำธงชูที่อาคารไรชส์ทาค พร้อมกับมีฮาอิล เยโกรอฟ และอะเลคเซย์ เบเรสต์
คันตาเรียเกิดในครอบครัวชาวนาในจวารี เมืองเล็ก ๆ ของจอร์เจีย เขาทำงานเป็นชาวนาโคฮอซ (Kolkhoz) จนกระทั่งเขาถูกระดมพลเข้าร่วมกองทัพแดงใน ค.ศ. 1940 เขาทำหน้าที่ในกรมทหารปืนไรเฟิลที่ 756 กองพลปืนไรเฟิลที่ 150 กองทัพสนามที่ 3 ของแนวรบเบียโลรัสเซียที่ 1 เขาเป็นที่รู้จักในฐานะคนที่นำธงแดงพร้อมกับมีฮาอิล เยโกรอฟไปชูที่อาคารไรชส์ทาค ในวันที่ 1 พฤษภาคม ค.ศ. 1945
คันตาเรียไดรับลำดับเกียรติวีรชนแห่งสหภาพโซเวียตในวันที่ 8 พฤษภาคม ค.ศ. 1946 ก่อนถูกปลดประจำการในปีเดียวกัน หลังจากนั้นเขาอาศัยอยู่ที่ Sukhumi และทำงานเป็นผู้จัดการร้านของรัฐบาล เขาเข้าร่วมพรรคคอมมิวนิสต์แห่งสหภาพโซเวียตใน ค.ศ. 1947 หลังสหภาพโซเวียตล่มสลาย และปีหนึ่งหลังจากสงครามแบ่งแยกดินแดนในอับคาเซียเริ่มขึ้น คันตาเรียและครอบครัวของเขาย้ายไปอยู่ที่มอสโก ก่อนที่เขาจะเสียชีวิตในอีกสองเดือนต่อมาในเดือนธันวาคม ค.ศ. 1993 ที่โรงพยาบาลในมอสโก
ภาษาเยอรมันต่ำกลาง

ภาษาเยอรมันต่ำกลาง  หรือ ภาษาแซกซันกลาง  เป็นขั้นการพัฒนาอีกขั้นหนึ่งของภาษาเยอรมันต่ำ มีวิวัฒนาการมาจากภาษาแซกซันเก่าในยุคกลาง ภาษาเยอรมันต่ำกลางเป็นภาษาเขียนที่ใช้กันอย่างมากทางตอนเหนือของยุโรปกลางและทำหน้าที่เป็นภาษากลางในครึ่งเหนือของยุโรปในยุคสันนิบาตฮันเซอ (ระหว่างประมาณ ค.ศ. 1300–1600)
หาว

หาว  คือรีเฟล็กซ์ (reflex) ที่ประกอบด้วยการสูดลมหายใจเข้าและการยืดตัวของแก้วหู ตามด้วยการหายใจออก 
การหาวส่วนใหญ่เกิดขึ้นก่อนและหลังการนอนหลับ, ระหว่างกิจกรรมที่น่าเบื่อ หรือเป็นผลจากคุณสมบัติการติดต่อกันได้ของมัน การหาวมักจะเกี่ยวข้องกับ ความเหนื่อยล้า, ความเครียด, ความง่วง หรือความเบื่อหน่าย และความหิว ในมนุษย์การหาวมักจะเกิดขึ้นเพราะการหาวของบุคคลอื่น (เช่น เห็นผู้อื่นหาว, พูดคุยกับผู้อื่นที่กำลังหาวในระว่างการสนทนาทางโทรศัพท์) และเป็นหนึ่งในตัวอย่างของการป้อนกลับเชิงบวก คุณสมบัติ "การติดต่อกันได้" ของการหาวยังสามารถพบเห็นได้ในชิมแปนซี, สุนัข, แมว, นก, และสัตว์เลื้อยคลาน และยังสามารถติดต่อข้ามสายพันธุ์ได้ มีการเสนอเหตุผลทางจิตวิทยาสำหรับการหาวโดยประมาณ 20 เหตุผล แต่ความเห็นส่วนใหญ่นั้นยังไม่ตรงกันว่าเหตุผลไหนควรจะเป็นเหตุผลหลัก
ระหว่างการหาว กล้ามเนื้อ tensor tympani ในหูชั้นกลางหดตัว สร้างเสียงก้องจากในหัว การหาวในมนุษย์และสัตว์บางครั้งมาพร้อมกับสัญชาตญาณที่จะยืดอวัยวะบางส่วนของร่างกาย ร่วมด้วย แขน, คอ, ไหล่, และหลัง
จังหวัดคัสทาโมนู

จังหวัดคัสทาโมนู  เป็นจังหวัดในภูมิภาคทะเลดำทางตอนเหนือของตุรกี มีอาณาเขตทิศตะวันออกติดต่อกับจังหวัดซีนอพ ทิศตะวันตกติดต่อกับจังหวัดบาร์ทึนและจังหวัดคาราบึค ทิศใต้ติดต่อกับจังหวัดชังคือรือ ทิศตะวันออกเฉียงใต้ติดต่อกับจังหวัดโชรุม และทิศเหนือติดต่อกับทะเลดำ
จังหวัดคีลิส

จังหวัดคีลิส  เป็นจังหวัดตอนกลางใต้ของตุรกี มีพรมแดนติดต่อกับซีเรีย มีเมืองหลักคือคีลิส
ในอดีตจังหวัดคีลิสเป็นส่วนหนึ่งของจังหวัดกาเซียนเตปและแยกออกมาเมื่อ ค.ศ. 1994
ต๋าจี่

ต๋าจี่ ตามสำเนียงมาตรฐาน หรือ ถันกี ตามสำเนียงฮกเกี้ยน เอกสารไทยโบราณเรียกเพี้ยนเป็น ขันกี  เป็นชายาคนโปรดของโจ้วหวัง (紂王; ฮกเกี้ยนว่า "ติวอ๋อง") กษัตริย์องค์สุดท้ายของราชวงศ์ชาง (商朝) แห่งจีนโบราณ
อย่างน้อยตั้งแต่สมัยราชวงศ์ถัง (唐朝) เกิดร่ำลือกันว่า ต๋าจี่เป็นปิศาจจิ้งจอก (狐狸精) ข่าวลือยิ่งโด่งดังเมื่อได้รับการใส่ไว้ในนวนิยายหลายเรื่องในสมัยราชวงศ์หมิง (明朝) เช่น "อู่หวังฝาโจ้วผิงฮฺว่า" (武王伐紂平話; "เล่าเรื่องอู่หวังปราบโจ้ว"), "เฟิงเฉินหยั่นอี้" (封神演義; "วีรคติเรื่องสถาปนาเทวดา"), และ "ตงโจวเลี่ยกั๋วจื้อ" (東周列國志; "บันทึกเรื่องรัฐต่าง ๆ สมัยโจวตะวันออก") ทำให้นางเป็นที่จดจำในวัฒนธรรมจีนในฐานะตัวอย่างของหญิงงามล่มเมือง
นอกจากนี้ ช่วงราชวงศ์ซ่ง (宋朝) ยังเกิดลัทธิบูชาปิศาจจิ้งจอกซึ่งหลายกลุ่มนับถือตาจี๋ ทางการกำหนดให้เป็นลัทธินอกกฎหมาย และใน ค.ศ. 1111 จักรพรรดิซ่งฮุ่ยจง (宋徽宗) ยังรับสั่งให้ทำลายศาลปิศาจจิ้งจอกหลายแห่งในนครหลวงเปี้ยนจิง (汴京) รวมถึงศาลของต๋าจี่ แต่ไม่เคยปราบปรามสำเร็จ
พระเจ้ามหาปัทมนันทะ

พระเจ้ามหาปัทมนันทะ (อักษรโรมัน: Mahapadma Nanda; IAST: "Mahāpadmānanda"; ป. กลางศตวรรษที่ 4 ก่อน ค.ศ.; สวรรคต 329 ปีก่อน ค.ศ.) เป็นจักรพรรดิองค์แรกแห่งจักรวรรดินันทะของอินเดียโบราณ ปุราณะบันทึกไว้ว่า พระองค์เป็นพระราชโอรสในพระเจ้ามหานันทิน กษัตริย์ศิศุนาคองค์สุดท้าย กับสตรีวรรณะศูทร ตำรานี้ยกให้พระองค์มีส่วนถึงการพิชิตที่ขยายจักรวรรดิอย่างกว้างขวางกว่าแคว้นมคธ แต่ละปุราณะระบุช่วงเวลาครองราชย์ของพระองค์ต่างกันเป็น 28 หรือ 88 ปี และระบุว่าพระราชโอรสทั้ง 8 ขึ้นครองราชย์ถัดจากพระองค์
ตำราพุทธไม่ได้พูดถึงพระองค์ และระบุพระนามผู้ปกครองนันทะองค์แรกเป็น Ugrasena โจรผู้ผันตัวเป็นกษัตริย์ที่มีพี่น้อง 8 คนดำรงตำแหน่งต่อ โดยคนสุดท้ายคือพระเจ้าธนนันทะ
รัชสมัย.
ปุราณะระบุไว้ว่า มหาปัทม หรือ มหาปัทมปติ (แปลตรงตัว "เจ้าแห่งดอกบัวใหญ่") เป็นกษัตริย์นันทะองค์แรก โดยเป็นพระราชโอรสในพระเจ้ามหานันทิน กษัตริย์ศิศุนาคองค์สุดท้าย กับสตรีวรรณะศูทร
"ปุราณะ" กล่าวถึงพระองค์เป็น "เอกรัฐ" (อธิปไตยแต่เพียงองค์เดียว) และ "sarva-kshatrantaka" (ผู้ทำลาย"กษัตริย์"ทั้งปวง) กล่าวกันว่ากษัตริย์ (นักรบและผู้ปกครอง) ที่ถูกพระเจ้ามหาปัทมนันทะกำจัดได้แก่Maithala, Kasheya, Ikshvaku, ปัญจาละ, ศูรเสน, กุรุ, Haihaya, Vitihotra, กลิงคะ และ Ashmaka
"มัสยาปุราณะ"ระบุรัชสมัยของพระเจ้ามหาปัทมนันทะไว้ที่ 88 ปี ส่วน"วายุปุราณะ"ระบุไว้ที่ 28 ปี ปุราณะยังระบุเพิ่มเติมว่า พะรราชโอรสของพระเจ้ามหาปัทมนันทะ 8 พระองค์ขึ้นครองราชย์ถัดจากพระองค์รวมกันเป็น 12 ปี แต่มีเพียงแค่องค์เดียวเท่ากันที่ระบุพระนามไว้ คือ: Sukalpa
มีการระบุปีทจัดทำพิธีราชาภิเษกหลายแบบ เช่น:
จุดเริ่มต้นของสมัยนันทะมีการกำหนดว่าเร็วสุดถึงศตวรรษที่ 5 ก่อน ค.ศ.
พระเจ้าธนานันทะ

พระเจ้าธนานันทะ (อักษรโรมัน: Dhana Nanda) เป็นพระมหากษัตริย์พระองค์สุดท้ายแห่งจักรวรรดินันทะตามความใน "มหาโพธิวงศ์" พระองค์เป็นหนึ่งในพระโอรสเก้าพระองค์ของพระเจ้ามหาปัทมนันทะ และพลูทาร์กระบุว่า พระเจ้าจันทรคุปตเมารยะตรัสว่า พระเจ้าธนานันทะทรงเป็นที่เกลียดชังและสาปแช่งของเหล่าราษฎร เพราะมีพระอัธยาศัยร้ายกาจและทรงมีชาติกำเนิดต่ำ
เอเชียนคัพ 2019 กลุ่มซี

กลุ่มซีของเอเชียนคัพ 2019 ลงเล่นตั้งแต่วันที่ 6 ถึง 15 มกราคม ค.ศ. 2019 กลุ่มนี้ประกอบไปด้วยเกาหลีใต้, จีน, คีร์กีซสถาน, และฟิลิปปินส์ ทีมที่ดีที่สุด 2 ทีม อาจพร้อมด้วยทีมอันดับที่ 3 (ถ้าพวกเขามีอันดับเท่ากับหนึ่งในทีมที่ดีที่สุด 4 ทีม) จะได้ผ่านเข้าสู่รอบ 16 ทีมสุดท้าย
ในกลุ่มนี้มีคีร์กีซสถานและฟิลิปปินส์ที่ผ่านเข้ามาเล่นรอบสุดท้ายได้เป็นครั้งแรก
ทีม.
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย :
นัด.
เวลาที่ระบุไว้คือเวลามาตรฐานอ่าว 
จีน พบ คีร์กีซสถาน.
<section begin=c1 /><section end=c1 />
เกาหลีใต้ พบ ฟิลิปปินส์.
<section begin=c2 /><section end=c2 />
ฟิลิปปินส์ พบ จีน.
<section begin=c3 /><section end=c3 />
คีร์กีซสถาน พบ เกาหลีใต้.
<section begin=c4 /><section end=c4 />
เกาหลีใต้ พบ จีน.
<section begin=c5 /><section end=c5 />
คีร์กีซสถาน พบ ฟิลิปปินส์.
<section begin=c6 /><section end=c6 />
สุพันธุ์ มงคลสุธี

สุพันธุ์ มงคลสุธี เป็นนักธุรกิจ ประธานกรรมการบริษัท ซินเน็ค (ประเทศไทย) จำกัด (มหาชน), กรรมการบริษัท ที.เค.เอส.เทคโนโลยี จำกัด (มหาชน), กรรมการบริษัท พลังงานบริสุทธิ์ จำกัด (มหาชน) และอดีตนักการเมืองชาวไทย ตำแหน่งรองหัวหน้าพรรค และประธานคณะกรรมการด้านเศรษฐกิจของพรรคไทยสร้างไทย อดีตประธานสภาอุตสาหกรรมแห่งประเทศไทย
ประวัติ.
สุพันธุ์ มงคลสุธี เกิดเมื่อวันที่ 25 เมษายน พ.ศ. 2501 บุตรนายเกรียง และ นางสุชาดา เข้ารับการศึกษา ปริญญาตรี วิทยาการจัดการบัณฑิต (วิทยาการจัดการ) มหาวิทยาลัยสุโขทัยธรรมาธิราช และจบการศึกษาสูงสุด ปริญญาโท บริหารธุรกิจมหาบัณฑิต City University of Seattle, สหรัฐอเมริกาและ ปริญญาโท คณะรัฐศาสตร์ จุฬาลงกรณ์มหาวิทยาลัย สาขารัฐประศาสนศาสตร์
วุฒิการศึกษาที่ได้รับ.
สุพันธ์เป็นผู้ปลุกปั้น SMEs โดยเริ่มจากร้านเครื่องเขียนเล็กๆ ของครอบครัว นำสิ่งที่ตนเองถนัดพัฒนาต่อยอดธุรกิจกล้าที่จะเริ่มนำคอมพิวเตอร์เข้ามาทดลองใช้เป็นเจ้าแรกๆ อยู่ในวงการคอมพิวเตอร์มายาวนานกว่า 30 ปี จนวันนี้ธุรกิจประสบความสำเร็จสร้างบริษัทเข้าสู่ตลาดหลักทรัพย์หลายบริษัท
ได้รับเลือกเป็นประธานสภาอุตสาหกรรมแห่งประเทศไทย 3 สมัย มีผลงานในระหว่างดำรงตำแหน่ง อาทิการผลักดันให้ธุรกิจขนาดเล็ก และขนาดกลางเป็นวาระแห่งชาติการจัดทำโครงการรับรองสินค้า (Made in Thailand) ก่อตั้งสถาบันเกษตรเพื่ออุตสาหกรรมในช่วงวิกฤต โควิด-19 จัดตั้งกองทุนระดมทุนจัดหาวัคซีนทางเลือก และโรงพยาบาลสนามร่วมกับสภาอุตสาหกรรมจังหวัดสมุทรสาคร วันนี้ อาสามาเป็น "มิสเตอร์ SMEs" มาแก้หนี้ และแก้ปัญหาปากท้องให้กับพี่น้องประชาชนคนตัวเล็กให้พ้นวิกฤตเศรษฐกิจร่วมกับพรรคไทยสร้างไทย
เทวินทร์ วงศ์วานิช

เทวินทร์ วงศ์วานิช (เกิด 31 สิงหาคม พ.ศ. 2501) เป็นนักธุรกิจชาวไทย
ตำแหน่ง.
รองประธานกรรมการ บริษัท เบอร์ลี่ ยุคเกอร์ จำกัด (มหาชน) กรรมการอิสระ บริษัท อินโดรามา เวนเจอร์ส จำกัด (มหาชน) ประธานอนุกรรมการพัฒนาศักยภาพด้านการแข่งขันของตลาดทุนประธานศูนย์เพื่อการพัฒนาขีดความสามารถในการแข่งขันสมาคมการจัดการธุรกิจแห่งประเทศไทย กรรมการสภาผู้ทรงคุณวุฒิในสภาพัฒนาการเศรษฐกิจและสังคมแห่งชาติกรรมการผู้ทรงคุณวุฒิในคณะกรรมการพัฒนาและส่งเสริมองค์การมหาชน 
กรรมการในคณะกรรมการขับเคลื่อนการปฏิรูปเพื่อรองรับการปรับเปลี่ยนตามนโยบาย thailand 4.0
เป็นอดีตประธานเจ้าหน้าที่บริหาร บริษัท ปตท. จำกัด (มหาชน) อดีตประธานเจ้าหน้าที่บริหารและกรรมการผู้จัดการใหญ่ ปตท. สำรวจและผลิตปิโตรเลียม อดีตประธานกรรมการ บริษัท อสมท จำกัด (มหาชน) อดีตประธานสมาคมการจัดการธุรกิจแห่งประเทศไทย และอดีตประธานกรรมการการท่องเที่ยวแห่งประเทศไทยอดีตกรรมการผู้ทรงคุณวุฒิ ในคณะกรรมการพัฒนาระบบราชการ ด้านบริหารธุรกิจ สำนักงานคณะกรรมการพัฒนาระบบราชการ อดีตประธานกรรมการ บริษัท พีทีที ดิจิตอล โซลูชั่น จำกัด
ประวัติ.
จบการศึกษาเบื้องต้นที่โรงเรียนสาธิตประสานมิตร รุ่น 16
ปริญญาตรี วิศวกรรมศาสตร์ (วิศวกรรมเคมี) จุฬาลงกรณ์มหาวิทยาลัย M.A. (Chemical Engineering) Rice University, USA และ M.A. (Petroleum engineering) University of Houston, USA
สมรสมีบุตร 3 คน โดยบุตรสาวคนโต ได้แก่ นางสาว ทัชชา วงศ์วานิช
อิสรภาพทางการเงิน

อิสรภาพทางการเงิน  คือคำพูดที่หมายถึง การที่บุคคลหรือครอบครัวใดมีมูลค่าของทรัพย์สินมากพอที่จะดำรงชีวิตโดยไม่ต้องขึ้นอยู่กับรายได้จากการจ้างงาน คนที่มีอิสรภาพทางการเงินมีสินทรัพย์ที่ก่อให้เกิดรายได้ (กระแสเงินสด) ที่อย่างน้อยเท่ากับที่ต้องจ่ายไป รายได้ที่มีอิสระของงานนั้นโดยทั่วไปจะเป็นบ่งถึงรายได้ทางอ้อม (รายได้ที่ไหลเข้ามาต่อเนื่อง โดยไม่ต้องใช้ทั้งแรงและเวลา หรือใช้น้อยที่สุด) และเป็นฐานรากต่อการบรรลุสู่อิสรภาพทางการเงิน ตัวอย่างเช่น หากคนใดได้รับเงิน 5,000 เหรียญสหรัฐ จากเงินปันผลที่ได้จากหุ้นที่เป็นเจ้าของ แต่เขามีค่าใช้จ่าย 4,000 เหรียญสหรัฐ เขาสามารถอยู่ได้ด้วยรายได้จากเงินปันผล เพราะค่าใช้จ่ายทั้งหมดน้อยกว่ารายได้จากเงินปันผลซึ่งเป็นรายได้ทางอ้อม จากเหตุการณ์นี้ บุคคลนี้จึงมีอิสรภาพทางการเงิน
อัลมะซีฮุดดัจญ์ญาล

อัลมะซีฮุดดัจญ์ญาล ("Al-Masīḥ ad-Dajjāl" "เมสสิยาห์ปลอม, โกหก, คนหลอกลวง"; "Mšiha Daggala") เป็นสิ่งที่ชั่วร้ายในวันโลกาวินาศของศาสนาอิสลาม มันจะปรากฏพร้อมกับอ้างตนเองว่าเป็น "อัลมะซีห์" (หรือเมสสิยาห์) ก่อน "เยามุลกิยามะฮ์" (วันแห่งการทำลายล้าง) เป็นตัวแทนของผู้ต่อต้านเมสสิยาห์ เหมือนกับศัตรูของพระคริสต์ในวันโลกาวินาศของศาสนาคริสต์ และอาร์มิลุสในวันโลกาวินาศของศาสนายูดายช่วงยุคกลาง
ชื่อ.
"ดัจญ์ญาล"  เป็นคำวิเศษณ์ที่มีต้นกำเนิดมาจากภาษาซีรีแอก และเป็นคำที่อยู่ในขั้นที่สุดของภาษาอาหรับ มีรากมากจากคำว่า "ดัจญล์" หมายถึง "โกหก" หรือ "การหลอกลวง". "อัลมะซีฮุดดัจญ์ญาล" หมายถึง "ผู้อ้างตัวเป็นเมสสิยาห์" ในช่วงวันสุดท้าย และคำว่า "ดัจญ์ญาล" คือสิ่งมีชีวิตที่มีความชั่วร้ายที่ต้องการแอบอ้างตนเองเป็นพระเมสสิยาห์ที่แท้จริง
ชื่อดัจญ์ญาลเป็นรากในภาษาอาหรับของคำว่า "ดาญิล" ซึ่งหมายถึง "แผ่นทอง" หรือ "ผ้าคลุมทอง" ซึ่งที่ได้มาจากคำหนึ่งที่มีความหมายว่า "ผสม"
ฮะดีษ.
รายงานจาก "ฮะดีษ" ศาสดามุฮัมมัดได้กล่าวว่าอัลมะซีฮุดดัจญ์ญาลจะเป็นตัวสุดท้ายจากบรรดาดัจญ์ญาล หรือผู้อ้างตนเอง ทั้งสิบสามตน
<templatestyles src="แม่แบบ:คำพูด/style.css" />
<templatestyles src="แม่แบบ:คำพูด/style.css" />ตาข้างขวาของมันจะถูกทำลาย และตาข้างซ้ายของมันจะขึ้นอยู่ที่หน้าผากแล้วจะสว่างเหมือนดาว มีแต่ผู้ศรัทธาเท่านั้นที่จะอ่านคำว่า ""กาฟิร" [ผู้ปฏิเสธศรัทธา] ที่อยู่บนหน้าผากได้ จากนั้นจะมีควันที่สูงเท่าภูเขาที่ติดตามมันทั้งด้านหน้าและด้านหลัง ผู้คนจะได้อาหารในภูเขาเหล่านี้ในช่วงหน้าแล้ง แม่น้ำทุกสายที่มันไปถึง จะเหือดแห้งหมด แล้วมันจะพูดกับผู้คนด้วยเสียงที่ดังว่า "โอ้เพื่อนของข้า มาหาข้าซิ! ข้าคือพระเจ้าที่สร้างขาของเจ้า และให้ปัจจัยยังชีพแก่เจ้า"
<templatestyles src="แม่แบบ:คำพูด/style.css" />ถ้ามันมาขณะที่ฉันยังอยู่กับพวกท่าน ฉันจะเป็นคนที่จะโต้ตอบกับมันในนามของคุณ แต่ถ้ามันมาในตอนที่ฉันไม่ได้อยู่กับพวกท่านแล้ว ชายคนหนึ่งจะโต้ตอบกับมันในนามของเขาเอง...ใครก็ตามที่อยู่ในเวลานั้นให้อ่านอายะฮ์แรก [และสิบอายะฮ์สุดท้าย] ของซูเราะฮ์อัล–กะฮ์ฟี เพื่อปกป้องหายนะที่มาจากมัน. เราได้ถามว่า: มันจะอยู่บนโลกนานเท่าใด? ท่านได้กล่าวว่า: 40 วัน โดยวันแรกจะนานเป็นปี อีกวันจะนานเป็นเดือน ส่วนอีกวันจะนานเป็นสัปดาห์ และวันที่เหลือจะเหมือนวันปกติ. เราได้ถามว่า: ศาสนทูตของอัลลอฮ์ การละหมาดในหนึ่งวันนี้จะอยู่เป็นปีได้หรือ? ท่านตอบว่า: ไม่ พวกท่านต้องหาเวลาละหมาดเอง. จากนั้นอีซาบุตรของมัรยัมจะลงมาที่หออะซานสีขาวทางตะวันออกของดามัสกัส ท่านจะตามมันไปที่กำแพงแห่งลุดด์แล้วฆ่ามัน
<templatestyles src="แม่แบบ:คำพูด/style.css" />
สัญญาณการมาของอัลมะซีฮุดดัจญ์ญาล.
ในฮะดีษได้บันทึกว่า ศาสดามุฮัมมัดได้บอกสัญญาณการมาของ "ดัจญ์ญาล" ที่จะเข้าเมืองทั่วโลกยกเว้นมักกะฮ์ และมะดีนะฮ์ และบอกให้ผู้คนติดตามศาสนาปลอมของมัน ศาสดามุฮัมมัดได้กำชับทุกคนอ่านอายะฮ์แรก และสิบอายะฮ์สุดท้ายของซูเราะฮ์อัล-กะฮ์ฟี (ตอนที่ 18 ในอัลกุรอาน) เพื่อปกป้องจากสิ่งชั่วร้ายที่มาจาก "ดัจญ์ญาล". สัญญาณที่อยู่ด้านล่างนี้ถูกกล่าวโดยอะลี:
สัญญาณการปรากฏตัว.
สัญญาณที่อยู่ตรงนี้คือสัญญาณการปรากฏตัวของดัจญ์ญาลที่ปรากฏในฮะดีษส่วนใหญ่
เอ็นนิโอ ฟานตัสติชินี

เอ็นนิโอ ฟานตัสติชินี (20 กุมภาพันธ์ ค.ศ. 1955 – 1 ธันวาคม ค.ศ. 2018) เป็นนักแสดงชาวอิตาลี[1]
ผลงาน.
<templatestyles src="Div col/styles.css"/>
กูร์ต ซูมา

กูร์ต แฮปปี ซูมา (เกิด 27 ตุลาคม ค.ศ. 1994) เป็นนักฟุตบอลชาวฝรั่งเศส ปัจจุบันเล่นในตำแหน่งเซ็นเตอร์แบ็กให้แก่เวสต์แฮมยูไนเต็ด สโมสรในพรีเมียร์ลีก และทีมชาติฝรั่งเศส
ซูมาเริ่มต้นอาชีพกับแซ็งเตเตียนและลงเล่นนัดแรกเมื่อเขาอายุ 16 ปี พาทีมคว้าแชมป์กุบเดอลาลีกในปี 2013 ต่อมาย้ายไปเชลซีด้วยค่าตัว 12 ล้านปอนด์เมื่อเดือนมกราคม 2014 โดยในฤดูกาลแรก (2014–15) ซูมาช่วยพาทีมคว้าแชมป์ลีกคัพและพรีเมียร์ลีก ต่อมาในเดือนกรกฎาคม 2017 ซูมาถูกปล่อยยืมตัวให้กับสโตกซิตี
ซูมาลงเล่นให้กับทีมชาติตั้งแต่ชุดเยาวชนจนถึงชุดอายุไม่เกิน 21 ปี ลงเล่นทีมชาติชุดใหญ่นัดแรกเมื่อวันที่ 29 มีนาคม 2015 นัดที่พบกับเดนมาร์ก
อิมแพ็ค อารีน่า เมืองทองธานี

อิมแพ็ค อารีน่า เมืองทองธานี  เป็นสนามกีฬาในร่ม และเป็นอาคารหลักของศูนย์แสดงสินค้าและการประชุม อิมแพ็ค เมืองทองธานี ในพื้นที่ ตำบลบ้านใหม่ อำเภอปากเกร็ด จังหวัดนนทบุรี สร้างขึ้นเพื่อรองรับการแข่งขันกีฬาเอเชียนเกมส์ครั้งที่ 13 ที่ประเทศไทยเป็นเจ้าภาพ ต่อมากลายเป็นโถงคอนเสิร์ตที่เป็นที่รู้จักมากที่สุดแห่งหนึ่งของประเทศไทย เนื่องจากมักใช้จัดแสดงคอนเสิร์ตของศิลปินต่าง ๆ อยู่บ่อยครั้ง
<templatestyles src="Template:TOC limit/styles.css" />
ประวัติ.
อิมแพ็ค อารีน่า เมืองทองธานี สร้างขึ้นเมื่อปี พ.ศ. 2539 โดยบริษัท บางกอกแลนด์ จำกัด (มหาชน) เพื่อรองรับการแข่งขันเอเชียนเกมส์ครั้งที่ 13 ที่ประเทศไทยเป็นเจ้าภาพ โดยใช้เป็นสนามสำหรับแข่งขันกีฬามวยสากลสมัครเล่น ก่อนที่ต่อมาจะมีการพัฒนาพื้นที่โดยรอบเป็นศูนย์แสดงสินค้าและการประชุม อิมแพ็ค เมืองทองธานี อาคารแห่งนี้จึงเน้นรองรับการแสดงที่ต้องการเวทีเป็นหลัก โดยเฉพาะคอนเสิร์ต การประกวด กิจกรรมเพื่อการบันเทิง และการประชุมอื่น ๆ อีกมากมายจนถึงปัจจุบัน
การออกแบบ.
อิมแพ็ค อารีน่า เมืองทองธานี มีลักษณะภายในเป็นอัฒจันทร์ 2 ชั้น 3 ด้าน อีกด้านเว้นไว้สำหรับสร้างเวทีแสดงคอนเสิร์ตและการประกวดต่าง ๆ สามารถในการรองรับผู้เข้าชมภายในอาคารได้จำนวน 12,000 คน พื้นที่ตรงกลางอาคารมีลักษณะเป็นรูปสี่เหลี่ยม เหมาะกับการจัดคอนเสิร์ต กิจกรรมเพื่อการบันเทิง การประชุม และการจัดการแข่งขันกีฬาต่าง ๆ เพดานมีความสูง 24 เมตร และมีพื้นที่สำหรับการจำหน่ายบัตรหน้างาน หรือการจำหน่ายของที่ระลึก โดยผู้จัดงานคอนเสิร์ต ศูนย์อาหาร รวมทั้งลานจอดรถของผู้ร่วมงานทั้งหมด
การตัดศีรษะ

การตัดศีรษะ คือ การแยกศีรษะออกจากร่างกายโดยสิ้นเชิง ซึ่งจะส่งผลให้เกิดความตายในที่สุด เพราะทำให้สมองขาดเลือดหล่อเลี้ยงอ็อกซิเจน และทำให้อวัยวะถูกพรากจากระบบประสาทอัตโนมัติอันจำเป็นต่อการทำงานของร่างกาย
ภาวะศีรษะถูกตัดโดยเจตนานั้น อาจเกิดขึ้นในการฆ่าแบบฆาตกรรมหรือการฆ่าเพื่อลงโทษ โดยอาจดำเนินการด้วยของมีคม เช่น มีด ขวาน หรืออุปกรณ์อย่างอื่น เช่น กิโยตีน ส่วนภาวะศีรษะขาดโดยอุบัติเหตุนั้น อาจเป็นผลมาจากการระเบิด อุบัติเหตุในอุตสาหกรรม การแขวนคอประหารอย่างไม่ถูกต้อง หรือความบาดเจ็บอย่างอื่นที่รุนแรง ในปัจจุบันกฎหมายของหลายประเทศ เช่น กาตาร์ ซาอุดีอาระเบีย และเยเมน ให้ใช้การตัดศีรษะเป็นวิธีลงโทษประหารชีวิต แต่ในทางปฏิบัติแล้วซาอุดีอาระเบียเป็นแห่งเดียวที่ยังประหารชีวิตด้วยวิธีเช่นนี้เป็นปกติ นอกจากนี้ ยังปรากฏภาวะศีรษะขาดจากการฆ่าตัวตายโดยแขวนคอ โดยให้รถไฟทับ หรือโดยใช้กิโยตีน 
น้อยครั้งที่คำนี้จะใช้หมายถึงการแยกศีรษะออกจากร่างกายศพ ซึ่งอาจทำเพื่อนำศีรษะไปใช้เป็นเครื่องประดับ หรือเพื่อเสียบประจาน หรือเพื่อให้กำหนดตัวผู้ตายได้ยาก หรือเพื่อเหตุผลประการอื่น ๆ ที่รู้ในวงจำกัด
พระเจ้าซันโชที่ 3 แห่งกัสติยา

พระเจ้าซันโชที่ 3  หรือ พระเจ้าซันโชผู้เป็นที่ปรารถนา  เสด็จพระราชสมภพ ค.ศ. 1134 สิ้นพระชนม์ 31 สิงหาคม ค.ศ. 1158 ที่โตเลโด อาณาจักรกัสติยา กษัตริย์แห่งกัสติยาผู้ครองราชย์ได้เพียงปีเดียว ตั้งแต่ปี ค.ศ. 1157 ถึงปี ค.ศ. 1158 พระองค์เป็นพระโอรสของพระเจ้าอัลฟอนโซที่ 7 แห่งเลออนและกัสติยากับพระมเหสี บารังเกราแห่งบาร์เซโลนา ฉายานามของพระองค์ได้มาจากการเป็นพระโอรสธิดาคนแรกของพระบิดามารดาที่ประสูติหลังการแต่งงานแปดปีที่ไร้ทายาท
ชีวประวัติ.
พระเจ้าซันโชเป็นพระโอรสคนโตของพระเจ้าอัลฟอนโซที่ 7 แห่งเลออนและกัสติยากับบารังเกราแห่งบาร์เซโลนา ตามพินัยกรรม พระบิดาของพระองค์ได้แบ่งอาณาจักรให้พระโอรสสองคน ซันโชได้สืบทอดอาณาจักรกัสติยาและโตเลโด ส่วนเฟร์นันโดได้สืบทอดเลออน สองพี่น้องเพิ่งลงนามในสนธิสัญญาเสร็จหมาด ๆ ในตอนที่พระเจ้าซันโชสิ้นพระชนม์อย่างกะทันหันในฤดูร้อนของปี ค.ศ. 1158 และถูกฝังที่โตเลโด
พระองค์อภิเษกสมรสในปี ค.ศ. 1151 กับบลังกาแห่งนาวาร์ พระธิดาของพระเจ้าการ์ซิอา รามิเรซแห่งนาวาร์ และมีพระโอรสสองคน คือ
ฮิพสเตอร์ ออร์ ลูเซอร์

ฮิพสเตอร์ ออร์ ลูเซอร์ (Hipster or Loser) เป็นละครโทรทัศน์ แนว Comedy - Drama ผลิตโดย บริษัท Bearcave Studio จำกัด, บริษัท ทศกัณฐ์ ฟิล์ม จำกัด กำกับภาพยนตร์ซีรีส์โดย อัศนี กิจเฮงพานิช (เอ็น) ออกอากาศทุกวันพฤหัสบดี เวลา 20.00 - 21.00 น. ทาง LINE TV นำแสดงโดย ณัฐสิทธิ์ โกฏิมนัสวนิชย์, เบนจามิน โจเซฟ วาร์นี, กรวิชญ์ สูงกิจบูลย์, มนสภรณ์ ชาญเฉลิม, เอเซีย ตรีคุณา และนักแสดงชั้นนำอีกมากมาย เริ่มตอนแรกวันที่ 13 ธันวาคม พ.ศ. 2561 - 21 กุมภาพันธ์ พ.ศ. 2562 (วันพฤหัสบดีที่ 3 มกราคม 2562, งดออกอากาศ) ต่อจากละครชุด The Deadline
แหล่งข้อมูลอื่น.
<templatestyles src="Reflist/styles.css" />
ทูเกเทอร์ ด้วยมือ ด้วยใจ ด้วยกัน

ทูเกเทอร์ ด้วยมือ ด้วยใจ ด้วยกัน เป็นชื่อตอนของคอนเสิร์ตแบบเบิร์ดเบิร์ดโชว์ครั้งที่ 8 จัดขึ้นในวันที่ 10-27 กรกฎาคม 2546 จัดแสดงที่ ศูนย์วัฒนธรรมแห่งประเทศไทย จำนวน 21 รอบ (รวมรอบกาล่า)จำนวนผู้ชม 42,000 คน 
การวางจำหน่าย.
รูปแบบ
- ครั้งที่ 1 วางแผงในแบบคาราโอเกะคอนเสิร์ต ช่วงปี พ.ศ. 2546<br>
- ครั้งที่ 2 วางแผงในแบบคอนเสิร์ตปกติแต่ผลิตซ้ำอีกรอบในชุด แบบเบิร์ดเบิร์ด Collection ช่วงปี พ.ศ. 2547
- ครั้งที่ 1 วางแผงในแบบคอนเสิร์ตปกติจำหน่ายพร้อมกันกับวีซีดีแบบคาราโอเกะคอนเสิร์ต ช่วงปี พ.ศ. 2546<br>
- ครั้งที่ 2 วางแผงพร้อมกันกับวีซีดีในแบบคอนเสิร์ตปกติแต่ผลิตซ้ำอีกรอบในชุด แบบเบิร์ดเบิร์ด Collection ช่วงปี พ.ศ. 2547<br>
- ครั้งที่ 3 และ 4 วางแผงในรูปแบบ Boxset DVD แต่ผลิตใหม่ซ้ำอีกรอบรวมอยู่ในชุด BABB BIRD BIRD Memories Box และชุด Special Memory Box Babb Bird Bird # 1-10 (1986-2012) Collection จำหน่ายในวาระครบรอบ 32 ปี คอนเสิร์ตแบบเบิร์ดเบิร์ดโชว์ ช่วงปี พ.ศ. 2551 และ ปี พ.ศ. 2562
ทางหลวงจีนหมายเลข 213

ทางหลวงจีนหมายเลข 213 (G213) เป็นทางหลวงแนวเหนือ–ใต้ เริ่มต้นจากเมืองหลานโจว ในมณฑลกานซู่ สิ้นสุดที่เมืองบ่อหาน ในมณฑลยูนนาน ระยะทาง 2827 กิโลเมตร โดยทางหลวงสายนี้ผ่านเมืองเฉิงตู เสฉวน และคุนหมิง มณฑลยูนนาน
ทางหลวงสายนี้เป็นเส้นทางการขนส่งที่สำคัญในการเดินทางไปยังพื้นที่ประสบภัยแผ่นดินไหวในมณฑลเสฉวน พ.ศ. 2551 จนกล่าวได้ว่าเป็น "เส้นทางชีวิต" ของหน่วยกู้ภัย เมื่อวันที่ 6 กรกฎาคม พ.ศ. 2554 ในมณฑลเสฉวน ถนนเส้นนี้ได้รับความเสียหายจากโคลนถล่มและพังทลายลงมาเป็นระยะทาง 400 เมตร อันเป็นผลมาจากโคลนถล่มทำให้แม่น้ำที่อยู่ริมถนนสายนี้ได้เปลี่ยนทิศทาง
นครระดับจังหวัด

นครระดับจังหวัด  หรือเดิมเรียกว่า นครภายใต้การปกครองของมณฑล  (ตั้งแต่ปี ค.ศ. 1949 ถึง ค.ศ. 1983) เป็นเขตการปกครองของประเทศจีน ระดับเล็กลงมาจากมณฑล และใหญ่กว่าอำเภอ นครระดับจังหวัดเป็นเขตการปกครองระดับที่สองของในโครงสร้างการปกครองของประเทศจีน เทียบเท่ากับจังหวัด, แอมัก (จังหวัดของมองโกเลียใน), และจังหวัดปกครองตนเอง ตั้งแต่คริสต์ทศวรรษ 1980 เป็นต้นมา จังหวัดส่วนมากของประเทศจีนได้เปลี่ยนฐานะเป็นนครระดับจังหวัด
นครระดับจังหวัดมักจะไม่ใช่ "เมือง" ในความรู้สึกตามความเป็นจริง (กล่าวคือ ไม่ได้เป็นเมืองที่มีพื้นที่ต่อเนื่องขนาดใหญ่) แต่เป็นการประกอบเขตการปกครองหลายแห่งเข้าด้วยกัน ได้แก่ พื้นที่ใจกลางเมือง (เมืองในความเป็นจริง ซึ่งมักมีชื่อเดียวกันกับชื่อของนครระดับจังหวัด) และพื้นที่ชนบทขนาดใหญ่ที่ล้อมรอบใจกลางเมือง ซึ่งประกอบไปด้วยเมืองขนาดเล็กหลายแห่ง ตำบล และหมู่บ้าน นครระดับจังหวัดในประเทศจีนที่มีขนาดใหญ่มีพื้นที่ที่ห่างไกลถึง 
นครระดับจังหวัดประกอบไปด้วยอำเภอ นครระดับอำเภอ และเขตการปกครองย่อยอื่น ๆ เป็นผลมาจากความจริงที่ว่า เขตการปกครองที่เรียกว่าจังหวัดแต่ก่อนหลายแห่ง ได้ถูกแทนที่ให้เรียกเป็นนครระดับจังหวัดแทน แต่ในพื้นที่นั้นก็ยังคงประกอบไปด้วยเมือง เมืองขนาดเล็ก และพื้นที่ชนบทอยู่ เพื่อลดความสบสนของนครระดับจังหวัดกับพื้นที่เขตเมืองจริง ๆ ในประเทศจีน จะใช้คำว่า 市区 shìqū (ฉีชู) ซึ่งหมายถึง "เขตเมือง"
นครระดับจังหวัดแห่งแรกก่อตั้งขึ้นเมื่อวันที่ 5 พฤศจิกายน ค.ศ. 1983 หลังจากนั้นกว่าสองทศวรรษ นครระดับจังหวัดก็ได้ก่อตั้งขึ้นแทนที่จังหวัดเป็นจำนวนมาก และยังคงเป็นเช่นนี้เรื่อยไป
เกือบทุกมณฑลจะมีนครระดับจังหวัดเป็นเขตปกครองย่อยแทนจังหวัดทั้งมณฑล หรือเกือบทั้งมณฑล ในบรรดา 22 มณฑล และ 5 เขตปกครองตนเองของสาธารณรัฐประชาชนจีน มีเพียง 9 มณฑล (อันได้แก่ มณฑลยูนนาน มณฑลกุ้ยโจว มณฑลชิงไห่ มณฑลเฮย์หลงเจียง มณฑลเสฉวน มณฑลกานซู่ มณฑลจี๋หลิน มณฑลหูเป่ย์ และมณฑลหูหนาน) และ 3 เขตปกครองตนเอง (อันได้แก่ เขตปกครองตนเองซินเจียงอุยกูร์ เขตปกครองตนเองทิเบต และเขตปกครองตนเองมองโกเลียใน) เท่านั้นที่มีเขตการปกครองระดับที่สองที่ไม่ใช่นครระดับจังหวัดจำนวนไม่กี่แห่ง
เกณฑ์ในการแต่งตั้งจังหวัดให้เป็นนครระดับจังหวัด มีดังต่อไปนี้
มีนครระดับจังหวัด 15 แห่งที่ได้รับอนุญาตให้อยู่ในสถานะนครระดับกิ่งมณฑล ซึ่งจะได้รับสิทธิ์ในการปกครองตนเองมากขึ้น ฉือเจียจวงและเจิ้งโจวเป็นนครระดับจังหวัดที่ใหญ่ที่สุดที่มีประชากรเข้าใกล้หรือเกินกว่านครระดับกิ่งมณฑลบางแห่ง และยังมีนครระดับกิ่งจังหวัด ซึ่งเป็นนครระดับอำเภอที่มีอำนาจเกือบเทียบเท่านครระดับจังหวัด
การจำแนกประเภท.
นครระดับจังหวัดมีทั้งหมด 3 ประเภท ได้แก่
กีฬายิงปืนรณยุทธในกีฬาแห่งชาติ ครั้งที่ 46

กีฬายิงปืนรณยุทธในกีฬาแห่งชาติ ครั้งที่ 46 เริ่มขึ้นเมื่อวันที่ 19–25 พฤษจิกายน พ.ศ. 2561 ณ สนามยิงปืนนครเชียงราย โดยมีจังหวัดกรุงเทพมหานคร เป็นเจ้าเหรียญทองในการแข่งขันกีฬานี้
การแข่งขัน.
คลาสิก ดิวิชั่น.
รอบชิงชนะเลิศ เมื่อวันที่ 24 พฤศจิกายน พ.ศ. 2561 เวลา 09.00 น. ณ สนามยิงปืนนครเชียงราย
โปรดักชั่น ดิวิชั่น.
รอบชิงชนะเลิศ เมื่อวันที่ 24 พฤศจิกายน พ.ศ. 2561 เวลา 09.00 น. ณ สนามยิงปืนนครเชียงราย
โปรดักชั่น ออฟทิก.
รอบชิงชนะเลิศ เมื่อวันที่ 24 พฤศจิกายน พ.ศ. 2561 เวลา 09.00 น. ณ สนามยิงปืนนครเชียงราย
โปรดักชั่น ดิวิชั่น.
รอบชิงชนะเลิศ เมื่อวันที่ 24 พฤศจิกายน พ.ศ. 2561 เวลา 09.00 น. ณ สนามยิงปืนนครเชียงราย
กัญชาทางการแพทย์

การใช้กัญชาทางการแพทย์ คือการใช้กัญชาหรือสารแคนนาบินอยด์ซึ่งแพทย์เป็นผู้สั่งใช้เพื่อประโยชน์ทางการแพทย์ต่อผู้ป่วย เป็นแนวทางการรักษาที่ยังไม่ได้รับการตรวจสอบอย่างที่ถ้วนเนื่องจากข้อจำกัดทางการผลิตและข้อกฎหมายที่เกี่ยวข้อง มีหลักฐานอยู่เล็กน้อยที่บ่งชี้ว่ากัญชาอาจสามารถบรรเทาอาการคลื่นไส้และอาเจียนระหว่างการให้ยาเคมีบำบัด เพิ่มความรู้สึกอยากอาหารในผู้ป่วยเอดส์ และลดอาการเจ็บปวดเรื้อรังและการหดเกร็งของกล้ามเนื้อได้
ผลข้างเคียงในระยะสั้นมีหลายอย่างทั้งแบบเล็กน้อยและแบบรุนแรง ผลข้างเคียงที่พบบ่อยได้แก่อาการเวียนศีรษะ อ่อนเพลีย อาเจียน และประสาทหลอน ผลข้างเคียงระยะยาวยังไม่มีข้อสรุปชัดเจน มีผู้ตั้งข้อสังเกตว่าอาจทำให้เกิดปัญหาด้านความจำและความคิด เสี่ยงต่อการติดยา ทำให้เกิดโรคจิตเภทในคนอายุน้อย และเสี่ยงต่อการมีเด็กมาใช้โดยบังเอิญ
สตีเฟน เจ. ทาวน์เซนด์

สตีเฟน เจ. ทาวน์เซนด์  เป็นนายพลสี่ดาวแห่งกองทัพบกสหรัฐ เขาเป็นผู้บัญชาการกองบัญชาการยุทธศึกษาและหลักนิยมทหารบกสหรัฐ และเป็นผู้บัญชาการกองทัพน้อยพลร่มที่ 18 ตั้งแต่เดือนพฤษภาคม ค.ศ. 2015 จนถึงเดือนมกราคม ค.ศ. 2018 ทาวน์เซนด์ทำหน้าที่ร่วมกับกองพลส่งทางอากาศที่ 82, กองพลทหารราบที่ 7, กรมทหารจู่โจมที่ 75, กองพลทหารราบที่ 78 และกองพลภูเขาที่ 10 เขาต่อสู้ในปฏิบัติการเออเจินฟิวรี, ปฏิบัติการจัสต์คอส และปฏิบัติการสนับสนุนประชาธิปไตย สำหรับภารกิจร่วมกับกองพลภูเขาที่ 10 เขาได้ทำหน้าที่ในสงครามในอัฟกานิสถาน โดยเป็นผู้นำกองกำลังในปฏิบัติการอนาคอนดา ทาวน์เซนด์กลายเป็นผู้บัญชาการทีมกองพลรบสไตรเกอร์ที่ 3 โดยนำทีมดังกล่าวเข้าร่วมยุทธการที่บะอ์กูบะฮ์ในสงครามอิรัก ตลอดจนเป็นผู้บัญชาการกองพลภูเขาที่ 10 ในสงครามในอัฟกานิสถาน ส่วนในเดือนพฤษภาคมปี ค.ศ. 2015 เขาได้เป็นผู้บัญชาการกองทัพน้อยพลร่มที่ 18 และในช่วงปลายเดือนสิงหาคม ค.ศ. 2016 เขาได้เป็นผู้บัญชาการกองกำลังเฉพาะกิจร่วมผสม – ปฏิบัติการแก้ปัญหาจากต้นกำเนิด จนกระทั่ง พลโท พอล อี. ฟังก์ ที่สอง ผู้บัญชาการกองกำลังทหารที่ 3 เข้ารับตำแหน่งต่อจากเขา
ชีวิตช่วงต้นและการศึกษา.
ทาวน์เซนด์เกิดที่ไชน์เฟลด์ รัฐบาวาเรีย ในปี ค.ศ. 1959 โดยมีมารดาเป็นนักศึกษาศิลปะชาวเยอรมันและบิดาเป็นนักศึกษาแพทย์ชาวอัฟกานิสถาน ซึ่งเป็นผลมาจากความรัก เขาได้เป็นบุตรบุญธรรมในไม่นานหลังคลอดโดยครอบครัวทหารชาวอเมริกันในเยอรมนี พ่อบุญธรรมของเขาคือเจมส์ ทาวน์เซนด์ ซึ่งเป็นจ่านายสิบตรีในหน่วยหุ้มเกราะ ทาวน์เซนด์เติบโตขึ้นในกริฟฟิน รัฐจอร์เจีย และสำเร็จการศึกษาจากกริฟฟินไฮสกูลในปี ค.ศ. 1978 ต่อมา ทาวน์เซนด์สำเร็จการศึกษาจากวิทยาลัยนอร์ทจอร์เจียในปี ค.ศ. 1982 ด้วยวุฒิปริญญาตรีสาขาจิตวิทยา เขาได้รับหน้าที่เป็นทหารราบในหน่วยฝึกนายทหารกำลังสำรองกองทัพบกหลังจากนั้น
วัดพระธาตุดอยกู่แก้ว

วัดพระธาตุดอยกู่แก้ว เป็นวัดและโบราณสถานในอำเภอแม่จัน จังหวัดเชียงราย ชาวบ้านเชื่อว่าสร้างขึ้นมาในสมัยอาณาจักรโยนกเชียงแสน เพื่อประดิษฐานพระบรมสารีริกธาตุ ได้แก่ พระบรมเกศาธาตุและพระบรมธาตุตาตุ่มขวา บริเวณถนนทางขึ้นด้านหน้าวัดสามารถมองเห็นบริเวณพื้นที่ชุ่มน้ำเวียงหนองหล่มทั้งหมด
วัดแห่งนี้ชื่อปรากฏในพงศาวดารของโยนก ชื่อวัด "กู่แก้ว" สันนิษฐานว่าเพี้ยนมาจากคำว่า "คู่แก้ว" ซึ่งตามตำนานเล่าว่ามีการบรรจุพระบรมสารีริกธาตุ ณ วัดแห่งนี้รวมสองครั้ง ซึ่งพระบรมสารีริกธาตุหรือพระธาตุของพระอรหันต์นั้น คนท้องถิ่นเรียกกันว่า "แก้ว" จึงเป็นที่มาของ "คู่แก้ว" อันแปลว่าพระธาตุสองพระองค์ นอกจากนี้อาจหมายถึง "กู่" ซึ่งแปลว่าพระเจดีย์ในภาษาล้านนา "กู่แก้ว" จึงอาจหมายถึงพระเจดีย์ที่ประดิษฐานพระธาตุเช่นกัน
ราชอาณาจักรอาเรากานีอาและปาตาโกเนีย

ราชอาณาจักรอาเรากานีอาและปาตาโกเนีย (มีชื่อเรียกว่า "ฝรั่งเศสใหม่") เป็นรัฐสิ้นสภาพ ประกาศเอกราชเมื่อวันที่ 17 พฤศจิกายน โดยOrélie-Antoine de Tounens, นักสำรวจ และ นักฎหมายฝรั่งเศส ได้ค้นพบดินแดนทั้งสองคือ อาเรากานีอา และ ปาตาโกเนียตะวันออก. เขาจึงได้ให้การสนับสนุนการต่อสู้แยกตัวเป็นเอกราชของ ชนพื้นเมืองมาปูเช่ และ ชนพื้นเมืองลอนโก
5 มกราคม ค.ศ. 1862 ทางการชิลี ได้ทำการจับกุมพระเจ้าโอเลลี อองตวนที่ 1 โดยได้ลงนามข้อตกลง และ ได้รับการปล่อยตัวโดยศาลแขวงซานเตียโก เมื่อวันที่ 2 กันยายน ค.ศ. 1862 โดยได้ลี้ภัยที่ฝรั่งเศสเมื่อวันที่ 28 ตุลาคม ค.ศ. 1862. ภายหลังได้มีความพยายามกลับเข้ามาที่อาเรากานีอาทั้งสามครั้ง ในการฟื้นฟู "ราชอาณาจักร" แต่ไม่ประสบความสำเร็จอีกเลย.
ถ้ำพระโพธิสัตว์

ถ้ำพระโพธิสัตว์ หรือ ถ้ำเขาน้ำพุ เป็นถ้ำในจังหวัดสระบุรี ที่มีความสำคัญเชิงประวัติศาสตร์ เนื่องจากเป็นที่พบหลักฐานทางโบราณคดีที่สำคัญภายในถ้ำคือภาพสลักนูนต่ำที่สร้างขึ้นในสมัยทวารวดี สภาพค่อนข้างสมบูรณ์ คาดว่าสร้างขึ้นในราวพุทธศตวรรศที่ 13-15 ปัจจุบันเป็นส่วนหนึ่งของวัดถ้ำพระโพธิสัตว์ (วัดพระโพธิสัตว์, วัดถ้ำเขาน้ำพุ) ตำบลทับกวาง อำเภอแก่งคอย จังหวัดสระบุรี
พระบาทสมเด็จพระจุลจอมเกล้าเจ้าอยู่หัว มหาราช เคยเสด็จฯ ประพาสถ้ำแห่งนี้ในวันที่ 20 ธันวาคม พ.ศ.2439 สังเกตได้จากรอยแกะสลักอักษรพระปรมาภิธัย จ.ป.ร. บริเวณถ้ำธรรมทัศน์ ซึ่งเป็นถ้ำที่ตั้งอยู่ใกล้เคียงกัน 
ในบริเวณเดียวกัน นอกจากถ้ำพระโพธิสัตว์แล้ว ยังประกอบด้วยถ้ำอื่น ๆ ได้แก่ ถ้ำพระธรรมทัศน์, ถ้ำลุมพินีสวนหิน, ถ้ำสงัดเจดีย์
ภาพแกะสลักพระโพธิสัตว์.
ภาพแกะสลักพระโพธิสัตว์ปางประทับบาท ล้อมรอบด้วยเทวดา และเทพเจ้าฮินดู ได้แก่ พระอิศวร และ พระนารายณ์ ในลักษณะถวายความเคารพแด่องค์สมเด็จพระสัมมาสัมพุทธเจ้า ลักษณะศิลปะได้รับอิทธิพลจากศิลปะราชวงศ์คุปตะ-หลังคุปตะ รศ.ดร.รุ่งโรจน์ ธรรมรุ่งเรือง คณะโบราณคดี มหาวิทยาลัยศิลปากร ได้ตั้งข้อสังเกตว่าภาพแกะสลักนูนต่ำนี้เป็นภาพที่แสดงถึงพระพุทธเจ้าและเทพเจ้าฮินดูในภาพเดียวกันที่เก่าแก่ที่สุดที่เคยขุดพบในประเทศไทย นอกจากนี้ยังแสดงถึงการแข่งขันระหว่างสองศาสนา หรืออาจแสดงถึงการอยู่ร่วมกันของทั้งสองศาสนา
กรณีการระเบิดทำลายภูเขาหินข้างเคียง.
ในปี พ.ศ. 2559 สำนักข่าวหลายแหล่งได้ตีพิมพ์ข่าวการอนุมัติสัมปทานระเบิดภูเขาหินในบริเวณใกล้เคียงกับวัดถ้ำพระโพธิสัตว์ สร้างความกังวลให้บุคลากรผู้เชี่ยวชาญด้านทางประวัติศาสตร์, ประชาชน และพระสงฆ์ในบริเวณวัดเป็นอย่างมาก ว่าการระเบิดภูเขาหินดังกล่าวอาจส่งผลต่อภาพแกะสลักนูนต่ำภายในถ้ำ ซึ่งเป็นโบราณวัตถุสำคัญที่อยู่ในสภาพสมบูรณ์และหายากในประเทศไทย นอกจากนี้ยังกังวลว่าจะส่งผลเสียหายต่อถ้ำอื่น ๆ ในบนิเวณใกล้เคียง ซึ่งมีทั้งวัดที่ชาวบ้านเคารพสักการะ และถ้ำที่เป็นสถานที่ท่องเที่ยวและอนุสรณ์ทางประวัติศาสตร์
เขาคลังนอก

เขาคลังนอก เป็นโบราณสถานที่ค้นพบมานานแล้วในหมู่โบราณสถานของอุทยานประวัติศาสตร์ศรีเทพ จังหวัดเพชรบูรณ์ แต่เพิ่งบูรณะแล้วเสร็จเมื่อปี พ.ศ. 2555 ลักษณะของเขาคลังนอกเป็นศาสนสถานขนาดใหญ่ สร้างขึ้นเมื่อราวพุทธศตวรรษที่ 13–14 ในสมัยทวารวดี สันนิษฐานว่าเดิมมีลักษณะเป็นสถูปขนาดใหญ่ที่สามารถขึ้นไปด้านบนได้ ปัจจุบันเหลือเพียงฐานขนาดใหญ่ ทรงสี่เหลี่ยมจัตุรัส ก่อด้วยศิลาแลง สภาพค่อนข้างสมบูรณ์ มีทางขึ้นทั้ง 4 ด้าน กว้างด้านละประมาณ 64 เมตร ความสูงจากฐานถึงยอด ประมาณ 20 เมตร แบ่งเป็น 2 ชั้นหลัก ๆ โดยแต่ละชั้นสูงประมาณ 5 เมตร แต่ละทิศมีเจดีย์รายรอบเล็ก ๆ ซึ่งแสดงถึงความเชื่อเกี่ยวกับมณฑลจักรวาล และอิทธิพลทางสถาปัตยกรรมของอินเดียตอนใต้และชวากลางคล้ายบรมพุทโธ ประเทศอินโดนีเซีย
ศาสตราจารย์ ดร.สันติ เล็กสุขุม คณะโบราณคดี มหาวิทยาลัยศิลปากร สันนิษฐานว่าด้านบนประกอบด้วยลานประทักษิณ สำหรับประกอบพิธีกรรม และเป็นระเบียงที่สามารถเดินวนรอบได้ ลานประทักษิณมีเจดีย์ประธานตั้งอยู่บนสุดสร้างด้วยอิฐ โดยมีฐานอิฐรับยอดเจดีย์อีก 1 ชั้น รวมเป็น 3 ชั้น  มีบันไดทางขึ้นสู่ด้านบนทั้ง 4 ทิศ บันไดมีผนังข้างเป็นชั้นรองเครื่องไม้หลังคา ปากทางขึ้นราวบันไดมีฐานของรูปสลักที่น่าจะเป็นรูปสิงห์คู่ ฐานโค้งเป็นบัว ลานประทักษิณชั้นบนสุดของแต่ละทิศมีซุ้มประตูโค้ง ล้อมรอบด้วยกำแพงแก้ว ระเบียงคตหรืออาคารไม้มุมหลังคาล้อมรอยเจดีย์ประธาน และมีเจดีย์ขนาดเล็กประดับตามมุม
นอกจากนี้ รอบฐานเจดีย์ยังมีเจดีย์บริวารกระจายตัวตามแนวทิศหลัก ทิศละสามหลังในระยะห่างเท่า ๆ กัน
ผลการวิเคราะห์ข้อมูลไลดาร์พื้นที่มหาสถูปเขาคลังนอกและโดยรอบ เผยให้เห็นการกระจายตัวของโบราณสถานและแหล่งที่เป็นไปได้ว่าเป็นส่วนประกอบของศาสนสถาน รวมถึงกิจกรรมของมนุษย์ในอดีตรอบ ๆ ซึ่งทำให้เห็นว่าพื้นที่นี้เป็นมากกว่าศาสนสถานในบริบทมหาสถูป แต่อาจเป็น “มหาวิหาร” หรือวิทยาลัยซึ่งเป็นศูนย์กลางการเรียนรู้ที่สำคัญแหล่งหนึ่ง เช่นเดียวกับวิทยาลัยนาลันทา ที่มีบทบาทส่งต่อพุทธศาสนาและงานศิลปะสู่รัฐในพื้นที่ใกล้เคียง
เกาะซึลท์

ซึลท์ (ฟรีเชียเหนือถิ่นซึลท์:) เป็นเกาะทางตอนเหนือสุดของประเทศเยอรมนี เป็นส่วนหนึ่งของเขตนอร์ทฟรีสลันท์ รัฐชเลสวิช-ฮ็อลชไตน์ และเป็นเกาะที่ใหญ่ที่สุดในภูมิภาคฟรีเชียเหนือ
ซึลท์เป็นที่รู้จักจากกันดีจากรูปร่างที่โดดเด่นของแนวชายฝั่ง สถานพักตากอากาศต่าง ๆ โดยเฉพาะอย่างยิ่ง เว็สเทอร์ลันท์, คัมเพิน และเว็นนิงชเต็ท-บราเดอรุพ เช่นเดียวกับหาดทรายยาว 40 กิโลเมตร (25 ไมล์)
ถนนฉลองกรุง

ถนนฉลองกรุง (อักษรโรมัน: Thanon Chalong Krung) เป็นถนนสายหนึ่งของเขตลาดกระบังและเขตหนองจอก กรุงเทพมหานคร มีระยะทางทั้งหมดประมาณ 12.1 กิโลเมตร เดิมมีชื่อเรียกว่าถนนลำปลาทิว เป็นถนนขนาด 2–8 ช่องทางจราจร มีจุดเริ่มต้นจากถนนลาดกระบังบริเวณสะพานข้ามคลองหนองปรือเยื้องกับสวนพระนครในท้องที่แขวงลาดกระบัง เขตลาดกระบัง ข้ามคลองประเวศบุรีรมย์ ผ่านพื้นที่สถาบันเทคโนโลยีพระจอมเกล้าเจ้าคุณทหารลาดกระบัง จากนั้นจึงข้ามทางรถไฟสายตะวันออกเข้าสู่ท้องที่แขวงลำปลาทิว เขตลาดกระบัง แล้วข้ามถนนมอเตอร์เวย์ ตัดกับซอยฉลองกรุง 8 (วัดสุทธาโภชน์) ตัดกับถนนเจ้าคุณทหาร (ทางแยกเจ้าคุณทหาร) ตัดกับซอยฉลองกรุง 31 (นิคมอุตสาหกรรมลาดกระบัง) ตัดกับถนนเลียบคลองลำกอไผ่บริเวณสะพานข้ามคลองลำกอไผ่ จากนั้นข้ามคลองลำมะขามเข้าสู่ท้องที่แขวงลำผักชี เขตหนองจอก ไปสิ้นสุดถนนที่ถนนสุวินทวงศ์ (ทางแยกลำผักชี) โดยมีถนนที่ตรงต่อเนื่องไปคือถนนเชื่อมสัมพันธ์
แซราห์ โรส ซัมเมอส์

แซราห์ โรส ซัมเมอส์ (เกิดวันที่ 4 พฤศจิกายน ค.ศ. 1994) เป็นนางแบบและนางงามชาวอเมริกัน ผู้ชนะการประกวดมิสยูเอสเอ 2018 ซึ่งเป็นตัวแทนของรัฐเนแบรสกาคนแรกที่ได้ตำแหน่งมิสยูเอสเอ โดยเธอเป็นตัวแทนของสหรัฐในการประกวดนางงามจักรวาล 2018 ที่ประเทศไทย และเธอสามารถผ่านเข้ารอบ 20 คนสุดท้ายได้สำเร็จ ก่อนหน้านี้ซัมเมอส์เป็นผู้ชนะในการประกวดมิสเนแบรสกาทีนยูเอสเอ 2012 และเป็นตัวแทนของรัฐเนแบรสกาในการประกวดมิสทีนยูเอสเอ 2012 แต่ไม่ได้รับตำแหน่งใด ๆ
ประวัติ.
ซัมเมอส์เกิดเมื่อวันที่ 4 พฤศจิกายน ค.ศ. 1994 ในโอมาฮา รัฐเนแบรสกา เมื่ออายุได้ 4 ขวบ เธอเข้ารับการรักษาในโรงพยาบาลและได้รับการวินิจฉัยว่าเป็นโรคเกล็ดเลือดต่ำจากภูมิคุ้มกัน (Immune Thrombocytopenic Purpura หรือ ITP) ที่ไม่ทราบสาเหตุ
การประกวด.
มิสเนแบรสกายูเอสเอ 2018.
ในปี ค.ศ. 2018 ซัมเมอส์ได้รับตำแหน่งมิสเนแบรสกายูเอสเอ 2018 โดยแจสมิน ฟุลเบิร์ต เป็นผู้สวมมงกุฏให้กับซัมเมอส์ผู้ครองตำแหน่งมิสเนแบรสกายูเอสเอ 2018 ตัวแทนจากโอมาฮา
มิสยูเอสเอ 2018.
หลังจากที่ชนะมิสเนแบรสกายูเอสเอ ซัมเมอส์ได้รับสิทธิในการเป็นตัวแทนของรัฐเนแบรสกาในการประกวดมิสยูเอสเอ 2018 ซึ่งจัดขึ้นในรัฐลุยเซียนา โดยต่อมาเธอได้รับตำแหน่งชนะเลิศมิสยูเอสเอ 2018 ซึ่งเป็นผู้ชนะเลิศคนแรกจากรัฐเนแบรสกา และเป็นผู้เข้าประกวดมิสทีนยูเอสเอคนที่ 11 ที่ได้ตำแหน่งมิสยูเอสเอ
นางงามจักรวาล 2018.
ซัมเมอส์เป็นตัวแทนสหรัฐในประกวดนางงามจักรวาล 2018 ที่จัดขึ้นที่กรุงเทพมหานคร โดยเธอสามารถผ่านเข้ารอบ 20 คนสุดท้ายได้สำเร็จ ผู้ชนะในปีนั้นคือ แคทรีโอนา เกรย์ จากประเทศฟิลิปปินส์
พลเอกอาวุโส (เยอรมัน)

พลเอกอาวุโส  เป็นยศทหารที่ปรากฏในเยอรมนีและออสเตรีย-ฮังการี มีความอาวุโสสูงกว่าพลเอก  แต่เป็นรองจากจอมพล 
ในปี 1854 ในสมัยพระเจ้าฟรีดริช วิลเฮ็ล์มที่ 4 แห่งปรัสเซีย มีการสถาปนายศ พลเอกอาวุโสในอัตราจอมพล ("Generaloberst mit dem Rang als Generalfeldmarschall") (อินทรธนูสี่ดาว) เพื่อพระราชทานแก่เจ้าชายวิลเฮ็ล์มแห่งปรัสเซีย (ต่อมาคือจักรพรรดิวิลเฮ็ล์มที่ 1) เนื่องจากมีกฎห้ามสมาชิกราชวงศ์ครองยศจอมพล ในหลายสิบปีต่อมาจึงเริ่มมีการพระราชทานยศพลเอกอาวุโส (อินทรธนูสามดาว) ให้แก่บรรดานายทหารที่มิใช่สมาชิกราชวงศ์ และเริ่มใช้งานแพร่หลายในบรรดารัฐที่พูดภาษาเยอรมัน
ฮง ยุน-ซ็อง

ฮง ยุน-ซ็อง (ค.ศ. 1425–1475) ขุนนางและทหารแห่งราชวงศ์โชซ็อน เขาเป็นขุนนางราชสำนักในรัชสมัยพระเจ้าเซโจ พระราชาลำดับที่ 7 รองอัครมหาเสนาบดีลำดับที่ 1 และ 2 (บางครั้งเรียกเสนาซ้ายและเสนาขวาด้วยความเคารพ) จาก ค.ศ. 1467 ถึง ค.ศ. 1469 และอัครมหาเสนาบดีจากเดือนสิงหาคม ค.ศ. 1469 ถึงเดือนเมษายน ค.ศ. 1470
ซีตูออง

ซีตูออง (เกิด 16 ตุลาคม 2539 ที่ย่างกุ้ง) เป็นนักฟุตบอลชาวพม่า และกองกลางของฟุตบอลทีมชาติพม่า ในอาชีพของเขา เขาเป็นแบ็กซ้าย บางครั้งก็ขึ้นไปเล่นในตำแหน่งกองกลาง
ขณะมีอายุ 13 ปี ซีตูอองร่วมทีมเยาวชนของย่างกุ้งยูไนเต็ด เขาเปิดตัวเล่นฟุตบอลอาชีพของเขาใน พ.ศ. 2555 ขณะอายุได้ 16 ปี เขาคว้าแชมป์เมียนมาเนชันแนลลีก หรือแชมป์ลีกของพม่าถึง 2 สมัยและได้ลงเล่นในรายการเอเอฟซีคัพถึง 3 สมัยติดต่อกันระหว่าง พ.ศ. 2555–2557 ก่อนย้ายไปร่วมสโมสรยะดะนาโบนใน พ.ศ. 2557 โดยไม่เปิดเผยค่าตัว นับเป็นผู้เล่นรายที่ 3 ของย่างกุ้งยูไนเต็ดที่ย้ายมาร่วมทีมยะดะนาโบนในรอบ 18 เดือน
ใน พ.ศ. 2556 ซีตูอองลงเล่นในรายการเอเอฟเอฟคัพร่วมกับทีมชาติพม่ารุ่นอายุต่ำกว่า 19 ปี และเขาเปิดตัวลงเล่นระดับนานาชาติให้กับทีมชาติชุดใหญ่ใน พ.ศ. 2557 ขณะอายุได้ 17 ปี ใน พ.ศ. 2557 ซีตูอองได้รับรางวัลผู้เล่นดาวรุ่งยอดเยี่ยมของเมียนมาเนชันแนลลีก
เกียรติประวัติ.
 ย่างกุ้งยูไนเต็ด
 ยะดะนาโบน
 ฉาน ยูไนเต็ด
ปรางค์สองพี่น้อง

ปรางค์สองพี่น้อง เป็นโบราณสถานภายในอุทยานประวัติศาสตร์ศรีเทพ จังหวัดเพชรบูรณ์ มีลักษณะเป็นพระปรางค์หรือปราสาทประธาน ก่อด้วยศิลาแลงเป็นฐานปัทม์ซ้อนกัน 3 ชั้น มีบันไดกึ่งกลางด้าน ยอดปราสาทอยู่ในสภาพชำรุดไม่สามารถระบุรูปทรงได้ ภายในมีแท่นศิลาแลงสันนิษฐานว่าเคยประดิษฐานรูปเคารพ จากการขุดแต่งทางโบราณคดีพบชิ้นส่วนประกอบทางสถาปัตยกรรม เช่น ทับหลังรูปอุมามเหศวร เสาประดับกรอบประตู ชิ้นส่วนศิวลึงค์ ฐานโยนิโทรณะ และประติมากรรมโคนนทิ
สันนิษฐานว่าแรกเริ่มสร้างเป็นเทวาลัยในศาสนาฮินดูลัทธิไศวนิกาย ในราวพุทธศตวรรษที่ 17 และต่อมาในรัชสมัยของพระเจ้าชัยวรมันที่ 7 ได้ถูกเปลี่ยนให้เป็นวัดในพุทธศาสนานิกายมหายาน
ดีเอสพีมีเดีย

ดีเอสพีมีเดีย  เป็นบริษัทผลิตและจัดจำหน่ายเพลงของประเทศเกาหลีใต้ ก่อตั้งเมื่อปี พ. ศ. 2534 ก่อตั้งโดย ลีโฮยอน บริษัทดีเอสพีดำเนินธุรกิจค่ายเพลง ผู้ผลิตเพลง การเผยแพร่ธุรกิจบันเทิง รวมถึงการจัดการด้านบันเทิง และงานอีเวนท์
บริษัทดีเอสพีเป็นต้นสังกัดของศิลปินที่มีชื่อเสียงอย่าง โอจงฮยอก เอ-แจ็กซ์ เอพริล ฮอ ยองจี คาร์ด ไปจนถึงศิลปินที่เคยเป็นผู้บุกเบิกวงการเพลงเกาหลีใต้ เช่น โซบังชา ZAM, COCO, พิงเคิล(Fin.K.L) เชคส์กีส์ รวมไปถึง ดับเบิลเอส 501 คารา เรนโบว์ และนักแสดงอย่าง อี ฮยอนจู โช ซียุน
ประวัติ.
แดซังอินเทอร์ไพรส์ (Daesung Enterprise) ก่อตั้งขึ้นเมื่อเดือนกันยายน พ.ศ. 2534 โดย ลีโฮยอน จุดประสงค์เพื่อให้ความบันเทิงแก่สาธารณชน โดยวงดนตรีเกาหลีกลุ่มแรกของบริษัท คือ โซบังชา (소방차) ซึ่งวงดังกล่าวได้รับความนิยมเป็นอย่างมากและยังคงเป็นที่ชื่นชอบของชาวเกาหลีที่มีอายุในปัจจุบัน
ในเดือนกุมภาพันธ์ ปี ค.ศ.1999 ด้วยความสำเร็จของวงดนตรีอันโด่งดังที่ได้รับรางวัลแดซังและศิลปินยอดเยี่ยมแห่งปี เช่น เชคส์กีส์ และ FIN.K.L บริษัทจึงได้ดำเนินการตามกฎหมายเพื่อเปลี่ยนชื่อเป็น DSP Entertainment
หลังจากซื้อหุ้นทั้งหมดและควบรวมกิจการของ Hoshin Textile Company (호신섬유) ในเดือนมีนาคม พ.ศ. 2549 DSP Entertainment ได้เปลี่ยนชื่อเป็น DSP Enti
ในเดือนกันยายน 2551 DSP Enti เปลี่ยนชื่อเป็น DSP Media ซึ่งในช่วงเวลานี้ บริษัทได้กลายเป็นที่รู้จักจากความประสบความสำเร็จเป็นอย่างมากในวงการดนตรีเกาหลี ละครเกาหลีและอุตสาหกรรมการผลิตรายการโทรทัศน์ที่ทรงอิทธิพลอันดับต้นของประเทศเกาหลีใต้ โดย ดีเอสพีมีเดียได้กลายเป็นคู่แข่งที่ยิ่งใหญ่ที่สุดของ เอสเอ็มเอนเตอร์เทนเมนต์
ในเดือนมีนาคม 2010 ลีโฮ-ยอน ได้ประสบอุบัติเหตุ จึงทำให้ ภรรยา ชเว-มีคยอง เข้ามาบริหารบริษัทแทน ,แต่หลังจากนั้นเป็นต้นมาความสำเร็จของบริษัทก็ลดลง 
ในตอนเช้าของวันที่ 14 กุมภาพันธ์ 2018 ลีโฮ ฮยอน เสียชีวิตลงเมื่ออายุ 64 ปีหลังจากการต่อสู้อันยาวนานกับความเจ็บป่วย 
ศิลปินในสังกัด.
ศิลปินทุกคนภายใต้ ดีเอสพีมีเดีย หรือเป็นที่รู้จักกันที่ชื่อ DSP Friends
นักร้องกลุ่มหลัก
นักร้องเดี่ยว
นักแสดง.
อี ฮยอนจู
โช ซี-ยุน
อดีตศิลปินในสังกัด.
อดีตศิลปินนักร้อง
อดีตนักแสดง
วัดถ้ำเสือ (จังหวัดกาญจนบุรี)

วัดถ้ำเสือ เป็นวัดและสถานที่ท่องเที่ยวที่ตั้งอยู่บนยอดเขาในอำเภอท่าม่วง จังหวัดกาญจนบุรี ติดกับวัดถ้ำเขาน้อยซึ่งเป็นวัดจีนตั้งอยู่ด้านหลัง เป็นที่รู้จักสำหรับทิวทัศน์ที่ล้อมรอบด้วยทุ่งนาและประดิษฐานพระพุทธรูปขนาดใหญ่ หลวงพ่อชินประทานพร ภายในวัดประกอบด้วยอาคารและเจดีย์ สถาปัตยกรรมไทย, จีน, ญี่ปุ่น และผสมผสาน เดิมเป็นสำนักสงฆ์ขนาดเล็กในบริเวณถ้ำเสือด้านล่างริมเนินเขา ต่อมาชาวบ้าน ร่วมกันสร้างและบูรณะ จนกลายเป็นวัดที่ใหญ่โต และมีความวิจิตรงดงาม
ด้านหน้าวัดเป็นแม่น้ำแม่กลอง และล้อมรอบด้วยท้องทุ่งนา ส่วนด้านข้างติดกับองค์พระเจดีย์สถาปัตยกรรมจีน และเก๋งจีนของวัดถ้ำเขาน้อย ซึ่งอยู่ติดกัน ทั้งวัดถ้ำเสือและวัดถ้ำเขาน้อยเคยปรากฏเป็นสถานที่ถ่ายทำหลักในมิวสิควิดีโอเพลง "" โดย ศิลปินชาวสวีเดนที่มีชื่อเสียงในระดับสากล ในปี พ.ศ. 2559
ประวัติ.
วัดถ้ำเสือเริ่มวางศิลาฤกษ์ก่อสร้างในปี พ.ศ. 2516 โดยเริ่มจากการสร้าง "หลวงพ่อชินประทานพร" สูง 9 วา 9 นิ้ว หน้าตัก 5 วา 3 ศอก 9 นิ้ว พระอิริยาบถนั่งขัดสมาธิปางประทานพร รอบองค์พระมีเรือนแก้วครอบลักษณะเดียวกับพระพุทธชินราช องค์พระประดับกระเบื้องสีทอง ปัจจุบันเป็นหนึ่งในพระพุทธรูปที่สูงที่สุดในประเทศไทย
ต่อมาในปี พ.ศ. 2518 ได้มีการสร้างมณฑปเพื่อครอบรอยพระพุทธบาทเบื้องซ้าย และเริ่มสร้างพระอุโบสถเมื่อปี พ.ศ. 2520 ซึ่งได้รับพระราชทานวิสุงคามสีมาจากพระบาทสมเด็จพระเจ้าอยู่หัวภูมิพลอดุลยเดชเพื่อสร้างพระอุโบสถอัฐมุข
ต่อมาใน ปี พ.ศ. 2527 ได้จัดพิธีลงเข็ม เทเสาเอก เพื่อก่อสร้าง "พระเจดีย์เกศแก้วปราสาท" ที่ใช้เวลาในการก่อสร้างแล้วเสร็จ 7 ปี เป็นเจดีย์ทรงแปดเหลี่ยม สีส้มอิฐ มีความสูง 75 เมตร 9 ชั้น ตรงกลางมีบันไดเวียนสามารถเดินขึ้นไปถึงชั้นบนสุด แต่ละชั้นมีหน้าต่างติดด้วยบานกระจกเลื่อนโดยรอบ และประดิษฐานพระพุทธรูปตามบริเวณช่องหน้าต่าง ชั้นบนสุดประดิษฐานพระบรมสารีริกธาตุ ซึ่งสมเด็จพระสังฆราชเสด็จฯ มาบรรจุไว้ เมื่อเดือนมกราคม พ.ศ. 2533
คลังแห่งชาติ (บราซิล)

ที่คลังแห่งชาติของบราซิล เป็นองค์ประกอบหลักของระบบจัดการไฟล์ (SIGA) ในประเทศบราซิล ก่อตั้งขึ้นเมื่อวันที่ 2 มกราคม พ.ศ. 2381 และมีสำนักงานใหญ่อยู่ที่เมืองรีโอเดจาเนโร ตามกฎหมายว่าด้วยจดหมายเหตุ (กฎหมาย 8.159) เมื่อวันที่ 8 มกราคม พ.ศ. 2534 มีหน้าที่ในการจัดเก็บจัดเก็บรักษาไว้ให้เข้าถึงและเปิดเผยมรดกสารคดีของรัฐบาลกลางที่ให้บริการแก่รัฐและประชาชน 
คอลเลกชันของที่เก็บถาวรแห่งชาติมี 55 กิโลเมตรของเอกสารต้นฉบับ; 2,240,000 ภาพและเชิงลบ; 27,000 ภาพการ์ตูน; 75,000 แผนที่และแผน; 7000 แผ่นและ 2000 เทปเสียงแม่เหล็ก; ฟิล์มม้วน 90,000 แผ่นและเทปวิดีโอ 12,000 แผ่น นอกจากนี้ยังมีห้องสมุดที่เชี่ยวชาญเรื่องประวัติศาสตร์คลังข้อมูลวิทยาศาสตร์ข้อมูลกฎหมายเกี่ยวกับการบริหารและการบริหารงานสาธารณะหนังสือและหนังสือประมาณ 43,000 เล่มหนังสือพิมพ์ 900 เล่มและงานที่หายาก 6,300 ชิ้น